La via per fer l’adjudicació directament i sense concurs ACN\nBarcelonaNi Plastic Express ni la UTE formada per Espal World i Suministros Integrales Futbida fabricaran les urnes del referèndum. L’acord marc ha quedat desert, però les opcions del Govern perquè hi hagi urnes l’1 d’octubre es mantenen obertes. Fonts de la majoria sobiranista consultades per l’ARA asseguren que fa setmanes que el Govern assumeix que haurà d’activar el pla B. Però per passar a la segona fase calia abans tancar la primera, encara que fos en fals. La llei de contractació pública preveu que, si un contracte queda desert perquè les ofertes econòmiques són “irregulars o inacceptables”, per exemple perquè les empreses no compleixen els requisits, l’administració pot optar per la via del procediment negociat.\nQuina és la diferència respecte a l’acord marc engegat per Governació? En el procediment negociat es va a buscar directament les empreses subministradores d’urnes -tres com a mínim-, se’ls demana un pressupost i s’opta per la que faci la millor oferta. Un cop ha quedat desert el concurs inicial, la llei preveu, doncs, que l’executiu pugui obrir una via per escollir directament l’empresa. En un moment en què la fiscalia està a l’aguait de qualsevol decisió que soni a referèndum, el Govern ha de decidir, primer, si afronta aquesta nova via i, després, si prefereix evitar qualsevol tipus de publicitat. La llei, que habitualment reclama publicitar tots els contractes superiors a 60.000 euros, incorpora una escletxa: “Quan s’hagi seguit un procediment obert i restringit i no s’hagi presentat cap oferta, o les ofertes no siguin adequades, sempre que les condicions inicials del contracte no es modifiquin substancialment”. Sense publicitat, només l’executiu i les empreses consultades sabrien que el contracte està en marxa i la plataforma de contractació de la Generalitat no estaria obligada a publicar el procediment fins que hi hagués adjudicació.\nAhir la portaveu de l’executiu, Neus Munté, no va tancar la porta a cap de les opcions que el Govern té sobre la taula. Tampoc al fet que es repeteixi un sistema similar al del 9-N, quan es va encarregar la construcció de les urnes al Centre d’Iniciatives per a la Reinserció (CIRE) de Lleida. Aleshores van ser de cartró, i la CUP no vol repetir l’experiència. “Creiem que un referèndum seriós i amb totes les garanties ha de poder tenir unes urnes clàssiques, homologables a nivell internacional”, va avisar ahir la presidenta del grup parlamentari, Mireia Boya.\nUna altra opció és repetir l’acord marc per homologar empreses o impulsar un concurs públic per adjudicar el subministrament de les 8.000 urnes de metacrilat necessàries per a l’1-O. Dilluns, abans que es fes públic que el concurs quedava desert, el president de la Generalitat, Carles Puigdemont, ja va apuntar que l’executiu tenia alternatives i va demanar temps per fer “tot el procediment administratiu”. El que no ha canviat és que, tal com va avançar l’ARA, la compra d’urnes la firmaran de manera col·legiada tots els membres del Govern.


Des de la finestra: 01/02/08 - 01/03/08\nCOLORS I MASCLISME A “LA PLAÇA DEL DIAMANT”, DE MERCÈ RODOREDA\nEl dia 8 de març, a la plaça Vella de Torelló , es farà una lectura pública de “La plaça del Diamant”, de Mercè Rodoreda. Em vaig comprometre a col.laborar-hi. Així, doncs, he rellegit el llibre, que se m’ha endut com si no l’hagués llegit mai. Coincideixo amb Joan Sales, novel.lista i editor, quan diu: “A cada nova lectura hi he trobat noves fondàries, hi he descobert noves meravelles de detall (sobretot psicològiques i ambientals), com si fos una mina inexhaurible que ens reserva descobertes sorprenents sempre que ens hi endinsem”. Ha estat un plaer, doncs.\nI ara m’adono que dos dels grans puntals de la narrativa catalana són novel.les fetes per dones: l’esmentada i “Solitud”, de Víctor Català. També m’agrada molt “Incerta Glòria”, de Joan Sales: hi ha moments d’una fondària antològica, per dir-ho amb les seves paraules, però el conjunt em sembla irregular, sobretot l’afegitó final.\nPerò parlàvem de Rodoreda. Ja fa una pila d’anys, unes meves alumnes de Torelló, amb la col.laboració de l’artista Miquel Danés, van guanyar un dels premis Baldiri Reixach per un treball de creació plàstica i literària que es deia, justament, “Els colors segons Mercè Rodoreda a “La plaça del Diamant”. Sempre m’havia quedat amb les ganes de tornar-hi, a aprofundir en la manera com Rodoreda tracta els colors: i em sembla clar que el recurs que més utilitza és la sinestèsia, és a dir: la barreja d’al.lusions a sentits diferents. Quan ens diu que les sabates eren “blanques com un glop de llet”, el serrell del llum “de maduixa” o un vestit “de seda de color de xampany” els nostres records sensuals ens fan imaginar molt més que un color, perquè inevitablement ho associem al gust, al tacte...En altres casos, a l’oïda: (els daurats d’una església) “eren un crit d’or que pujava amunt”; "Asseguda de cara al mar, de vegades gris, de vegades verd, més que tot blau, aquella estesa d'aigua que es movia i vivia, d'aigua que enraonava, se me'n duia el pensament i em deixava buida."\nEn aquesta relectura m’he adonat també d’un altre aspecte més inquietant, i és que el personatge del Quimet té un perfil claríssim de maltractador. Com és que no ho havia vist abans?\nNo pot ser casual. Estic segura que Rodoreda sabia molt bé de què parlava, que ho havia viscut o ho havia sentit explicar. La progressió és claríssima. Ja quan festegen Quimet arriba tard, o la visita quan no toca, i demostra una gelosia malaltissa. El maltractament psicològic continua amb la invenció d’un personatge (“Pobra Maria!”) inexistent, una suposada antiga promesa. També li fa saber que s’ha de sotmetre a les seves opinions:\n“Em va donar un cop al genoll amb el cantell de la mà que em va fer anar la cama enlaire de sorpresa i em va dir que si volia ser la seva dona havia de començar per trobar bé tot el que ell trobava bé. Va fer-me un gran sermó sobre l’home i la dona i els drets de l’un i els drets de l’altra i quan el vaig poder tallar vaig preguntar-li:\n- I si una cosa no m’agrada de cap de les maneres?\n- T’ha d’agradar, perquè tu no hi entens.”\nMentre preparen el pis, la Colometa i els amics es fan un tip de “rascar paret”, però Quimet es fa el distret i els deixar treballar sols, amb una excusa o altra.\nMés endavant, quan ja són casats, les coses empitjoren, la gelosia esdevé més obsessiva: “Em vaig posar a tremolar i li vaig dir que no cridés, que no podia deixar la casa així, de qualsevol manera i sense educació, que, pobre home, no m’havia dit mai una paraula més enllà de l’altra i que despatxar dolços m’agradava i que si em feia plegar a veure què...”\nQuan la Colometa explica a Quimet que ha trobat casualment en Pere, el seu antic promès, al carrer, ell li fa prometre que no hi tornarà a sortir:\n“Em va fer demanar perdó per haver sortit a passejar amb en Pere i per haver-li dit que no hi havia sortit i a l´últim em va fer arribar a creure que hi havia sortit i em va dir que m’agenollés.\n- Al mig del carrer?\n- Agenolla’t per dintre.”\nEls maltractaments psicològics continuen. Un dia li fa “una broma” que de fet és un agressió física:\n“Vaig entrar al nostre dormitori i fins allà em va seguir i em va tirar a terra i em va ficar a sota del llit empenyent-m’hi pels peus i ell va saltar damunt del llit. Quan provava de sortir em picava el cap des de dalt, ¡castigada! Cridava. I fos per la banda que fos que jo volgués sortir, ¡plam! la mà al cap ¡castigada! Aquesta broma, després, me la va fer moltes vegades.”\nLa Colometa no para de treballar: els coloms, els nens, fa hores de neteja mentre els seus fills es queden a casa sols... El Quimet es fa una cadira on només pot seure ell, no para de queixar-se d’un mal imaginari a la cama. Quan la Colometa no pot més, decideix acabar amb els coloms, però no gosa pas dir-li-ho:\n“Vaig dir-me que s’havia acabat (...) Aquest pensament se’m va quedar per dins del cap com una brasa. (...) I vaig començar a marejar els coloms mentre covaven.”\nDesprés Quimet “fa l’escamot” i finalment se’n va a la guerra, on potser esbrava la seva violència latent i on mor. Jo crec que aquest final amaga el final previsible de maltractador físic que lògicament havia de tenir: hauria acabat malament, la Colometa, en mans del Quimet!\nRellegir aquesta obra el dia 8 de març em sembla, doncs, doblement escaient: perquè celebrem el dia de la dona treballadora i el centenari del naixement de Mercè Rodoreda i perquè potser també hauríem de contemplar aquest dia com a un dia de lluita contra la violència mal anomenada “domèstica”. Perquè la violència no és mai domèstica, és ben salvatge.\nPublicat per Nosaltres a 10:36 4 comentaris:\nAvui fa cinc anys del tancament del diari Egunkaria\nPublicat per Nosaltres a 19:29 1 comentari:\n"La senyora Enriqueta, que duia unes arracades amb pedres de color lila, se'm va acostar."\nPublicat per Nosaltres a 21:30 Cap comentari:\n"...tot ple de lliris de Sant Antoni, amb la branca i les fulles de la branca d'or fi, era un crit d'or que pujava amunt."\n"Van voler que jo em fes un vestit de seda de color de xampany."\nPublicat per Nosaltres a 16:42 Cap comentari:\n"La Julieta, de color de canari, brodada de verd..."\n"Va fer el cuc. No n'havíem vist mai cap: era de color de pasta de sopa sense ou."\n"I el vent i la pluja i els ocells feien pessigolles als peus dels arbres tan verds quan naixien. Tan grocs per morir."\nPublicat per Nosaltres a 17:46 Cap comentari:\n"La Griselda no es pot explicar: era blanca, amb un grapadet de pigues al capdamunt de les galtes. I uns ulls de menta tranquil.la."\n"Era més bonica que mai: més fina, més blanca de pell, més d'aigua verda els ulls."\nPublicat per Nosaltres a 17:42 Cap comentari:\n"Vaig estrenar el vestit de color de castanya amb un coll molt fi de color de crema, que m'havia fet jo mateixa."\n"La tela del matalàs era blava,\namb un dibuix de plomes lluents i arrissades."\n"Asseguda de cara al mar, de vegades gris, de vegades verd, més que tot blau, aquella estesa d'aigua que es movia i vivia, d'aigua que enraonava, se me'n duia el pensament i em deixava buida."\n"El sol ja es ponia i allà on ja no era, l'ombra es tornava blava i feia estrany de mirar."\n"Pensava en els ulls d'en Mateu, amb aquell color de mar."\n"A sota, tan aviat hi tenien un camp de núvols com el camp tot blau del mar i va dir que el mar, vist per sobre, és de molts colors i amb corrents d'aigua entre aigua."\n"Tots els llums eren blaus. Semblava el país dels màgics i era bonic. Així que queia el dia tot era de color blau. Havien pintat de blau els vidres dels fanals alts i els vidres dels fanals baixos."\nPublicat per Nosaltres a 17:11 Cap comentari:\n"Mossèn Joan semblava fet d'ala de mosca; vull dir el vestit. D'aquesta mena de color de negre passat."\n"El rebuig de les bèsties tot servia per ser venut damunt de fulles de col: (...) els cors partits, amb un canal buit al mig, embussat per una gleva de sang presa: un glop de sang negra..."\n"Quan vaig estar sola vaig mirar el cel i només era negre."\n"En el picaportes hi havien lligat una gran llaçada negra, i la mica d'aire gris d'un dia de tardor que començava la feia voleiar."\n"El llit era de caoba negra amb dos matalassos i un cobrellit crema amb roses vermelles i tot el voltant fent ondes enribetades de vermell".\n"Tota l'herba al voltant de les llagostes, que sortien d'un pou, era cremada, i el mar al fons, i el cel per sobre, eren de color de sang de bou."\n"Dels ganxos penjaven els fetges molls de sang per dintre."\n"... i un drac a prop amb la cua cargolada per damunt d'una muntanya sense arbres, amb la boca oberta de bat a bat, amb tres llengües de foc com tres flamarades."\n"Sentia la brasa a dins del cervell, encesa i vermella."\nPublicat per Nosaltres a 16:50 Cap comentari:\n"Em va fer un petó i així que va començar a fer-me el petó vaig veure Nostre Senyor a dalt de tot de casa seva, ficat a dins d'un núvol inflat, voltat d'una sanefa de color de mandarina, que se li anava descolorint d'una banda."\nPublicat per Nosaltres a 16:44 Cap comentari:\n"M'havia posat el vestit de fusta de rosa, una mica massa prim pel temps, i tenia pell de gallina tot esperant en Quimet en una cantonada."\n"Hi havia un piano negre i dues butaquetes de vellut de color de rosa."\n"I me'n vaig anar al terrat, amb el cel tibant i de color de maduixa a la posta."\nPublicat per Nosaltres a 16:32 Cap comentari:\n"Anava blanca de dalt a baix: el vestit i els enagos emmidonats, les sabates com un glop de llet, les arracades de pasta blanca, tres braçalets rotllana que feien joc amb les arracades i un portamonedes blanc".\n"En Quimet va dir que volia un paper verd poma, i paper de color de nata a l'habitació del nen, amb una sanefa de pallassos."\n"Un dia vaig veure unes xicres de xocolata molt boniques i en vaig comprar sis: totes blanques, gruixudetes."\n"Dels ganxos penjaven (...) les tripes humides i el cap bullit i totes les tripaires tenien la cara blanca, de cera, de tant estar a la vora d'aquells menjars sense gust."\n"El camió (...) va enfilar la carretera blanca que duia a l'engany."\n"Em vaig haver de fer de suro. I el cor de neu."\n"...i el cobrellit més blanc que les dents."\nOrganitzen: Biblioteca Dos Rius; Ajuntament de Torelló; Radio Ona - programa Diàlisi -\nPublicat per Nosaltres a 11:55 Cap comentari:\nNo hi ha temps per a l'amor al País Basc, estén la solidaritat\nPublicat per Nosaltres a 15:00 Cap comentari:\nPublicat per Nosaltres a 16:07 Cap comentari:\nPublicat per Nosaltres a 1:22 2 comentaris:


Salut ja parla d’una tendència a la disminució de la segona onada de la pandèmia i espera que s’accentuï amb els confinaments a les zones més afectades de les Balears\n4 min. Palma 18/09/2020 23:52\n987x555 Una professional sanitària pren mostres per diagnosticar un possible cas de covid-19.\nUna professional sanitària pren mostres per diagnosticar un possible cas de covid-19.\nEls ingressos hospitalaris per covid-19 s’han estabilitzat des que varen assolir el pic de la segona onada de coronavirus el 8 de setembre, amb 410 persones ingressades. Divendres, al tancament d’aquesta edició, hi havia 370 malalts ingressats -63 en unitats de cures intensives-. De fet, Salut ja parla d’una tendència a la disminució de la pandèmia, encara que amb molta cautela i recordant que la davallada no és lineal, sinó en forma de dents de serra, amb algunes pujades intermitents. El que sí que s’espera és que aquesta tendència s’accentuï amb els confinaments que la Conselleria ha decretat a les zones més afectades de les Balears -Son Gotleu i Arquitecte Bennàssar, a Palma, i Sant Antoni de Portmany i Vila, a Eivissa-. Pel que fa als nous casos, divendres es varen sumar 200 PCR positives, 56 menys que les 24 hores anteriors.\nSalut explica la bona evolució dels ingressos no només per l’estabilització de la segona onada de covid-19, la qual implica una minva de les estades en hospitals, sinó també per una major informació dels pacients, que avisen que tenen símptomes abans que s’agreugi la seva situació, i un millor coneixement de la malaltia per part dels metges, que ara poden donar les altes hospitalàries abans i amb una major seguretat.\nEls efectes dels confinaments\nDivendres a les 22.00 hores varen entrar en vigor els confinaments de la zona bàsica de salut d’Arquitecte Bennàssar -la qual afecta els barris d’Arxiduc, Plaça de Toros, Son Oliva i Son Fortesa Sud-, i també els de Sant Antoni de Pormany i Vila -concretament, a les zones de l’Eixample i el Viver-, a Eivissa.\nAquestes tres àrees es varen sumar a la zona de Son Gotleu on, després d’una setmana de limitacions, la millora de la situació és evident. “La setmana anterior a les restriccions hi va haver 66 casos nous al centre de salut de Son Gotleu, mentre que aquesta setmana n’hi ha hagut 44”, va explicar divendres el portaveu del Comitè de Gestió de Malalties Infeccioses, Javier Arranz, que també va destacar que la taxa de PCR positives havia minvat del 14% al 10% a les quatre barriades implicades: Son Gotleu, Can Capes, la Soledat Nord i una part de Son Canals.\n“Sembla que va baixant”, va afegir Arranz, encara que no va assegurar que s’aixequin totes les restriccions dissabte que ve, quan es compleixin els 15 dies de durada que va establir la resolució de Salut. “Si aquesta tendència es manté, pensarem si convé allargar-ho una setmana més o es poden llevar part de les restriccions. El nostre desig és intentar modificar-les com abans millor”, va afegir el portaveu.\nCom ja va passar després de la primera onada de la pandèmia, a Salut hi ha preocupació pel que pugui passar quan s’aixequin les mesures restrictives\nCom ja va passar després de la primera onada de la pandèmia, a Salut hi ha preocupació pel que pugui passar quan s’aixequin les mesures restrictives. “Tornarem a tenir un increment de casos”, apuntà Arranz, a més d’indicar que les futures onades del covid-19 “arribaran de manera similar a la segona i probablement a final d’any”.\nTambé caldrà veure com evolucionen els contagis a les escoles, on, de moment, “sembla que les mesures s’estan fent força bé”, segons va explicar divendres el portaveu de Salut.\nLa vacuna de la grip s’avança\nAmb la tardor arribarà la temporada de la grip, la vacuna de la qual s’avançarà abans de novembre. Així mateix, la Conselleria preveu que la situació de la grip no sigui tan alarmant, ja que mesures com l’ús obligatori de la mascareta frenaran l’augment de casos.\nPerò, abans de la grip, el Govern posarà en marxa aquest dimarts quatre noves línies de covid exprés a Mallorca, on n’hi haurà sis: quatre a Son Dureta i dues al Palau de Congressos. L’objectiu és descongestionar els centres de salut perquè puguin prestar major atenció a tot allò que no sigui covid.\nMÉS DE 60.000 PERSONES CONFINADES EN ELS SEUS BARRIS\nA les Balears hi ha confinades més de 60.000 persones en els seus barris des que divendres varen entrar en vigor les restriccions a Arquitecte Bennàssar (Palma), i a Sant Antoni i Vila (Eivissa). El gruix de ciutadans afectats per les limitacions a la mobilitat i a les reunions familiars i socials, entre altres mesures, és a Palma, amb 43.000 persones, gairebé un 10% dels 451.543 habitants -dades de l’Ajuntament corresponents al 2019-. A Vila, les restriccions s’apliquen sobre 16.000 persones i no hi ha càlculs sobre Sant Antoni.


La CUP vota en contra de les Ordenances Fiscals del 2019 | Candidatura d'Unitat Popular\nLa CUP vota en contra de les Ordenances Fiscals del 2019\nLa candidatura alerta al govern que el Pacte d'Estabilitat "penja d'un fil"\nLa CUP de Sitges vota en contra de la proposta d'Ordenances Fiscals (OOFF) que el govern local ha proposat pel proper any 2019 i que es va debatre al Ple Municipal Extraordinari celebrat ahir al vespre.\nSegons la candidatura independentista, la proposta no ha estat en cap cas treballada de manera conjunta ni bilateralment entre CUP i govern ni a través de la comissió municipal que treballa per la implementació d'uns impostos, taxes i preus públics justos. A més, la qualifica d'una proposta pròpia de les polítiques de dretes clàssiques i que s'allunya del camí iniciat amb les OOFF pactades pel 2018 i que aportava més progressivitat, redistribució i justícia social.\nEn paraules del regidor Xavier Nin, "la baixada lineal del percentatge de l'IBI i la manera de portar a aprovació la proposta d'OOFF dista molt del treball conjunt esperat i acordat amb el Pacte d'Estabilitat". I afegeix que "tot i mostrar en públic i en privat múltiples vegades l'Interès de la CUP en treballar la fiscalitat a Sitges, el govern ha decidit tirar pel dret i escoltar les propostes d'altres partits. El Pacte d'Estabilitat penja d'un fil".\nLa proposta presentada s'allunya del camí iniciat amb les OOFF pactades pel 2018 que aportava més progressivitat, redistribució i justícia social\nLa CUP denuncia les maniobres de Junts per Sitges i Ciutadans per presentar una moció de censura a l’Ajuntament de Sitges\nLa CUP amb Guanyem Sitges!\nMés pressió policial cap els manters, més injustícia


Yola Berrocal ensenya un pit a Supervivientes\nEls biquinis de Yola Berrocal l'estan jugant una mala passada a ' Supervivents '. Si diumenge passat ja va ensenyar tot el seu darrere durant una prova, aquest cop ha estat molt pitjor i és que el seu major temor s'ha complert. Ha ensenyat un pit completament i durant diversos segons, els necessaris perquè els tuiters hagin immortalitzat el memorable moment.\nJa va prendre precaucions en saltar de l'helicòpter quan va començar el concurs, confessant que s'havia posat més d'un sostenidor per evitar aldarulls, però sembla que els banyadors li queden grans. La imatge ha estat d'allò més comentat del programa, i no és per menys.\nUn altre descuit més de la concursant que fa d'ella ser una de les que més donen que parlar a l'illa. I no per polèmica precisament. Ja no queda gairebé res de Berrocal que no s'hagi ensenyat per televisió i tampoc és que a ella li importi molt, ja que sempre ha estat molt orgullosa de les seves enormes pits.\nEl sostenidor se li va llevar per complet i no va ser fins que els seus companys li van advertir que es va aixecar i l'hi va tornar a col·locar. Tot i així, ha estat un dels moments més vistos de ' Supervivents ', fins al moment. La concursant és una de les noves nominades, juntament amb Mario, Víctor Sandoval i Mila Ximénez, tot i que a l'audiència ja se l'ha ficat a la butxaca.


Xerrades de Tardor – Cicle de Conferències Víctor Alba – “#Jo Acuso; La defensa en judicis polítics”, per Benet Salellas Vilar, advocat, membre de l’equip defensor de Jordi Cuixart i ex-diputat per les CUP – ger\nCicle de tardor, noticia, PAÍS, Xerrades de Tardor\nEl 1898 l’escriptor Émile Zola publica un extens article en premsa titulat “Jo acuso” que posa en evidència la condemna política del capità Dreyfus. Aquest text capgirarà el curs polític i judicial del cas fins a provocar-ne l’alliberament. És el primer dels tretze processos que aquest llibre explica de la història judicial contemporània, com a mostra de les diferents maneres d’afrontar la justícia política.\nEl llibre acompanya el ventall de casos amb una introducció sobre el dret d’excepcionalitat i la utilització de la justícia per eliminar els adversaris polítics, amb el focus posat en l’Estat espanyol avui. L’autor conclou aquestes pàgines fent algunes propostes per obrir el debat imprescindible de com construir una defensa política a l’alçada dels embats judicials presents i que vindran.\nEn Benet Salelles l’autor, reflexiona sobre la història judicial contemporània i exposa exemples reals d’us del dret per eliminar adversaris polítics, amb el focus posat en l’Estat espanyol avui. A més referint-se al contingut del llibre:\n“En tindria prou que les pàgines que teniu a les mans servissin per fer-nos pensar només una vegada més en com construïm la mirada política de resposta en els judicis polítics, per evitar automatismes, per esquivar pors i per reflexionar a fons sobre quin és el camp de batalla en què ens ha tocat combatre”.\nUna ressenya de l’Olivier Peter: “Gràcies a Benet Salellas i per oferir-nos avui aquestes reflexions que l’actualitat ens reclama i per escriure en els propers mesos, davant d’una jurisdicció d’excepció a Madrid, el capítol que li falta a aquest llibre”.\nFont: Editorial Pagès editors >>>> Per Saber Més\nEl NacionalDigital # Jordi Cuixart >>>> Per Saber Més\nNewer Post ASSEMBLEA EXTRAORDINÀRIA DE CONSTRUÏM <> Ordre del dia i document Assemblea 14 de desembre\tOlder Post Xerrada de Tardor – L’abordatge d’agressions masclistes a les organitzacions polítiques


La meua manera de perdre el temps: de febrer 2010\nAnit es va posar a fer molt d'aire i pensava que hui no podria eixir, aixina que quan m'he alçat he anat directe a la finestra del menjador per a vore si feia aire..... quina sorpresa... no en feia gens, ni fred tampoc. Ha sigut un dia estrany, he anat per a eixir amb la gent del poble..... i m'han preguntat quina ruta podiem fer, si jo sabia d'alguna cosa nova..... home clar!!!!!!\nCom no hi havia ningú dels que es queixen de que hi han moltes pedres i està molt empinat, els he ensenyat la trialera de Romaguera sense pateo.\nEns dirigíem cap a Benigànim, i anàvem per l'asfalt i els he ensenyat una sendeta que pareixia que no coneixien i que baixava pel costat del Salido. Una volta en Benigànim ja començava l'ascensió per la zona de protecció paisatgística fins a la temuda rampa de formigó del 30%.\nUna volta allí, al turroooooooooooooooooon\nPareix que els ha agradat i tot. Per ací ens hem trobat unes motos que anaven perduts, o almenys això ens han dit, el cas es que per eixa zona ells no poden passar, si els haguera vist el Seprona els hagueren badat. Quan hem arribat baix hem anat a Bellús a esmorzar.\nI després de l'àgape pel costat del Salido cap a casa.\nPublicat per Tipotane a 20:25 5 comentaris:\nPla de Corrals.... abortat\nHui quan m'he alçat ja tenia clar que fer..... si plovia amb la gent del club d'atletisme a córrer i si no plovia amb la bici. He vist que no plovia, aixina que he eixit amb la bici i m'he ajuntat amb la gent de l'Olleria. La ruta era una de les clàssiques entre les clàssiques,la de Pla de Corrals..... "rallyera donde las haya", però com estava una mica humit i havien previsions de pluja, tampoc era mala opció.\nJa fa un montó de temps que no faig esta ruta, des de que no soc del club, aixina que algun trosset he dubtat, menys mal que anaven davant els altres sinó em perd jajajajajajaja.\nDe camí a Quatretonda, ací podeu vore a l'amic Toni..... es el que du casc jajajajajajajaja\nQuan estàvem enfilant la dificultat muntanyosa de la ruta..... es posa a ploure i decidim tornar enrrere a Quatretonda i esmorzar esperant que mentre escampara un poc. La veritat es que ha sigut una opció molt encertada. Bocata de puta mare, barat, i quan hem eixit del bar ja no plovia.\nQuan hem eixit, hem tornat pel mateix lloc, encara que al arribar a Bellús ens hem separat, Toni i jo hem tornat per la sendeta que mes fang tenia de tot el mon, encara que altres poden disfrutar del fang molt mes que nosaltres perquè ells no es queden empantanats.\nEls altres han continuat fent un poc mes de ruta, al final jo he fet 42 km, que no estan mal, aixina ha arribat la bici a casa..... ja casi sense fang.\nPublicat per Tipotane a 20:32 Cap comentari:\nDiumenge vaig estar a una kedada motera a Cartagena que havia organitzat el bo de Luis, en principi seriem uns 10-12... o almenys això vaig pensar.\nEm vaig alçar a les 6 del matí per a anar cap allí, el dia amaneixia aixina\nbe, en realitat encara no amaneixia, això ho voríem de camí.\nA les 7 vaig arribar a la Venta Saltera on estaven esperant-me Román i Cris, ens vam anar cap a Petrer per a arreplegar a Alberto. Salutacions de rigor i cap a Cartagena on estaven esperant-nos Luis (l'anfitrió) i Krader (que no se com li diuen perquè el vaig coneixer en ixe moment). Ens vam fer un cafenet rapidet i vam anar al bar "EL Submarino" on hi ha estaven uns quants allí... però encara faltava la marabunda.\nÉrem en total 24 motos, la majoria CBR, però hi havien joies com estes...\ni una R6 amb adhesius de Nico.\nVam eixir de Cartagena i en un semàfor ens vam quedar Alberto, Krader i jo.... les tres GS jajajajajaja\nCom sabíem que teníem que anar cap a Mazarrón, vam anar cap allí, una carretera molt xula... encara que ens havíem separat del grup, la ruta prometia, al poc ens fa parar Alberto que li pitava el mòbil. Estaven esperant-nos a la entrada del poble. Després de les risses i caxondeo tornem a eixir, esta volta ja no va tornar a fallar la intendència i ja no es va despistar ningú.\nI ara es quan va vindre lo bo.... de Mazarrón vam anar cap a Aguilas.... MARE MEUA!!!!!.... QUE CARRETERA MES WAPA!!!!\nVam disfrutar com a xiquets.... encara que no es coneixíem la carretera vam disfrutar com a xiquets el dia de reis, i ni molt menys vaig arribar l'ultim jejejejeje... tindré que eixir mes amb la moto ja que a pesar de defendrem be vaig notar que no estic rodat i en algunes frenades una ER6 que duia davant se m'escapava un poc.\nEs vam posar a esmorzar casi a les 12'00\ni cuan vam eixir d'allí ens vam convertir en l'atracció del poble.... la gent fent-nos fotos des de els balcons!!!!!. Estàvem al·lucinats!!!!.... i clar.... van començar els accelerons, els talls d'encés jajajajaja... MENUT ESPECTACLE!!!!!\nPer a anar cap a Sierra Espuña, vam tornar a fer un tros de la mateixa carretera que abans, desviant-se cap a Totana. Quan vam arribar ací, ja eren les 14'00, aixina que Alberto i jo vam tornar cap a casa en lloc de continuar. Ací em vaig enganyar ja que quedava una part molt xula del recorregut on em podria haver defès molt be.... però volia arribar a casa dels meus pares per a dinar.\nHauria sigut millor continuar amb la gent i en arribar a Alhama de Múrcia menjar un entrepà ràpid i després tornar, ja que vaig arribar a l'Olleria sense parar a dinar a Bocairent a les 16'00 i de l'altra manera, haguera fet tota la ruta i havent dinat només haguera tardat una hora i mitja mes.\nAl final van ser 594 km, molts d'ells evidentment d'autovia, però amb una ruta acollonant i divertida. A pesar de la distancia... una ruta per a repetir i ademés.... la pròxima volta sencera.\nPublicat per Tipotane a 19:40 6 comentaris:\nCova Negra-Trialera d'Alboi\nHui he anat a pegar una volta amb la bici, però ademés de fer una volta acceptable he continuat gravant waipoints.\nAixina que he anat a fer la Senda de la Cova Negra i la Trialera d'Alboi.\nEs impressionant com està tot el paisatge després de les ultimes pluges i nevades, per qualsevol lloc brolla aigua.\nLa ultima volta que vaig passar per l'assut de Bellús vaig creuar per damunt, esta volta de l'aigua que passa no es podria creuar.\nDesprés he vist esta senyal..... curiós mai n'havia vist cap avisant d'una cosa aixina.\nDesprés he continuat per la Cova Negra i les Arcaes d'Alboi fins a Genovés.\nD'ací he baixat la fenomenal trialera i OHHHHH!!!! QUINA SORPRESA!!!!!! El tram final està arreglat!!!!! No m'ho podia creure!!!! la ultima volta que vaig passar estava desfet per les pluges i ara pareix una autovia de tres carrils amb vorera.... bé ja anirà la malesa apoderant-se de nou i fent-ho pols l'aigua un altra volta, espere que la gent que ha refet el camí haja previst alguna manera d'evacuar l'aigua de la pluja per a que no es torne a desfer.\nDesprés novament per la Senda de la Cova Negra cap a casa.\nPublicat per Tipotane a 15:52 Cap comentari:\nDilluns pel matí vaig anar a vorer els entrenaments de la F1, em vaig deixar la càmera de fotos a casa aixina que ho vaig gravar amb el mòbil i es veu prou mal.\nEs una miqueta avorrit perquè no hi ha megafonia i no saps els temps que estan fent. El pas per curva es impressionant.\nEl millor temps va ser obra de Massa amb el Ferrari.... ja te feina el cregudet.\nPublicat per Tipotane a 11:15 Cap comentari:\nEtiquetes de comentaris: F1\nAhir vaig fer una nova ixideta per a gravar waipoints. En realitat volia anar a Benigànim, però em vaig adormir.... ja se que es una excusa molt pobra, però es la veritat. Cuan va tocar el despertador el vaig parar..... i em vaig quedar cinc minutets al llit.... que es van reproduir i va ser mes d'hora i mitja.\nAixina que no vaig poder eixir tampoc a córrer amb els del club d'atletisme i cuan vaig eixir de casa ja eren mes de les 9'30.\nAçò no se que es... però en vaig vore un parell.\nI després este altre.\nVaig descobrir una sendeta per a creuar el túnel per dalt a la part sud de dreta a esquerra.\nPublicat per Tipotane a 15:18 Cap comentari:


Associació de grimpadors d'arbres de Catalunya: Del morrut a la Paysandisia\nPer on començar, el tema del Morrut esta donant molt a parlar, per aquí, a Tarragona estem veritablement preocupats, per això i després de un parell de cartes dirigides als responsables de sanitat vegetal posant en dubte la seva gestió de la plaga, ens vam reunir amb ells i vam organitzar una reunió informativa per tots els professionals del sector interessats amb el tema.\nPersonalment vaig sortir motivat de la reunió, els responsables, que sembla que no ho son tant, ens van explicar tot lo que havien fet, i la seva estratègia actual; controlar els focus per que no s’estenguin i controlar els vivers i els moviments de palmeres, ens van passar la pilota de la lluita contra la plaga, van dir que no hi han cales per continuar amb la tala de palmeres ( que no ha servit de res) i si vosaltres esteu interessats en la supervivència de les palmeres es la vostra feina lluitar contra les plagues.\nVagi sortir motivat, hem de fer alguna cosa per continuant gaudint de les palmeres, ells han fet lo que han pogut ho per lo menys això ens han dit, jo no m’ho crec, sobretot quant la tala de palmeres es converteix en un negoci.\nDiuen que estant controlant els vivers, no només de morrut si no d’altres plagues, diuen que trauran les parts afectades de les palmeres als límits dels focus.\nLlavors com s’entén que centenars de palmeres al voltant de Tarragona estiguin morint-se i milers de morruts estiguin surtin volant a la conquesta de nous territoris, que podem fer nosaltres, si els veritables responsables no fan lo que diuen que fan.\nA la reunió, els responsables, que no ho son tant, ens van repetir mil cops que no ens havíem de preocupar tant que hi havien altres plagues, que ells controlaven els vivers, que creien que era lo més important, llavors com s’entén que Margallons infectats de Paysandisia, provinents d’un viver infectat de Girona arribin a un viver de Tarragona a mitjans de juny, com s’entén això, si tenen tots els vivers controlats.\nEn principi ens van dir que en vivers afectats per Morrut, Paysandisia i altres plagues la venda i moviment de palmeres estava restringida, com s’entén que aquest viver afectat a Girona vengui palmeres a un viver de Tarragona.\nEls responsables de sanitat vegetal ens van dir que els controls a vivers es feien metòdicament cada 2 mesos, llavors com s’entén que fins l’octubre no s’hagi detectat?\nAvui sorprès per la noticia hem anat a visitar el viver i ens ha al·lucinat el que hem vist, Sanitat vegetal no ha tancat el viver, i no ha retirat les palmeres afectades, simplement a tallat els braços afectats de margallons i Trachycarpus i els han trinxat amb un tractor agrícola, amb molt poc èxit.\nSi això es tot lo que pot fer Sanitat vegetal, ja ens podem preparar per que el Morrut i la Paysandisia volen com volen per el nostre territori, i els responsables s’aferren a la possibilitat de que aquest bonics animalets no s’adaptin al nostre clima.\nA la reunió ens van dir que el Morrut que s’havia establert a Catalunya atacava nomes a les palmeres canàries, que no ens havíem de preocupar per les datileres, avui hem anat a veure una Phoenix dactylifera afectada a la base per Morrut.\nQuina confiança podem tenir en aquest senyors, experts en fer-nos creure que ho tenen tot controlat.\nTarragona esta ple de bonics Margallons, avui desprès de fer una volta per el viver hem anat a veure un d’afectat per Paysandisia, segurament el primer de molts, i els responsables de tot això continuant asseguts a les seves boniques cadires, intentant fent tot lo que poden, ho per lo menys això ens volen fer creure.\nAlex Cuadrado. Tarragona ( 14/10/09)\nPublicat per grimpacat a 11:01


Austria i Hongria. Estiu 2010 Per ACA 20 Xavier i Montserrat (Sants-Barcelona)\nVIATGE PER ÀUSTRIA I\nHONGRIA. ESTIU 2010\nAquest viatge l’hem realitzat amb autocaravana 2 adults i dos nens, durant 22 dies, del 4 al 25 d’agost i en hem recorregut 5455 Km.\nItinerari: Barcelona, creuem França, creuem Suïssa, Àustria: Gaschrums, Vall de Silvretta, Innsbruck, Salzburg, Hallstatt, Mathausen, Melk, Viena, Eslovaquia: Bratislava, Hongria: Aggtelek, Miskolc, Eger, Holloko, Visegrad, Esztergom, Szentendre, Budapest, Llac Balaton, Heviz, Àustria, Suïssa, França, Barcelona.\nAutopistes Àustria: www.vignette.at . Nosaltres vam comprar un abonament, vignette, per 10 dies a 7’90 €, a l’anada i un altre a la tornada.\nAutopistes Hongria: hi ha vignette per 3 dies i per 10 dies. La veritat és que no val la pena. Nosaltres només vam fer un tros molt curt d’autopista, camí del llac Balaton.\nLes carreteres d’Hongria no estan en gaire bon estat.\nFlorins hongaresos: el canvi sortia aproximadament a 280 FT\nhttp://www.hungriaturismo.com en aquesta pàgina pots demanar el mapa de Budapest i informació de la ciutat, i t’ho envien per correu.\nDIA 1. Barcelona - Remoulins (França)\nDormim en un pàrking al costat el riu.\nDIA 2. Remoulins - Gaschruns (Àustria)\nCreuem França i Suïssa i arribem a Gaschruns on dormim en un pàrking (amb parquimetre) davant de l’escola.\nDIA 3. Gaschruns - Partenen\nPassem tot el dia amb pluja i visitem Sank Gallenkirch, Schruns, Bludenz (poble natal de la dona del tenor Josep Carreres) i Partenen, on parem a dormir al pàrking d’un telecabina esperant que el dia següent no plogui i poder gaudir de la grandiositat de les muntanyes.\nDIA 4. Partenen - Insbruck\nNo plou. Des de Partenen enfilem amunt fins trobar el peatge de la carretera Silvretta Hochlpenstraße que et porta fins el port Bielerhöhe, on hi ha l’embassament Silvretta Stausee i pots gaudir de les vistes del cim Piz Buin; fem una petita caminada, duran la que podem veure algunes marmotes. Continuem la carretera per l’altra vall i ens dirigim cap a Innsbruk. Visitem el casc antic d’Innsbruck, amb l’arc de triomf, la casa de la teulada daurada i voltants.\nPassem la nit en un aparcament d’autocars, que a la nit es transforma en pàrking d’autocaravanes (entrada a partir de les 20h); gens recomanable ja que és al costat d’una discoteca a l’aire lliure.\nDIA 5. Innsbruck - Salzburg\nVisitem el Berg Isel (trampolí de salts d’esquí), des d’on tens unes magnifiques vistes de la ciutat. Hem tingut la sort de poder veure uns saltadors practicant en pista d’herba.\nDeixem Innsbruck i passem per Hall in Tirol on parem a passejar i dinar. Seguim fins arribar a Salzburg. Ens aparquem, en un pàrking de pagament descobert, darrere el palau de Mirabell; indica prohibit autocaravanes però en som una bona colla i no tenim cap problema. Paguem la tarifa de 24h; és car, 30 €, però estàs en un lloc força cèntric.\nDIA 6. Salzburg - Abersee\nSalzburg, ciutat de la sal.\nPugem, i baixem, al castell de Hohensalzburg amb funicular; la baixada pot ser agradable fer-la caminant. Visitem el casc antic i a la tarda som espectadors de l’espectacle que es crea al carrer els dies d’òpera; un munt de gent súper elegant i un munt de gent mirant, com nosaltres. Teníem intenció de visitar el palau reial i les seves dependències però estaven de reformes.\nA la tarda marxem de Salzburg i arribem a Abersee, al càmping del mateix nom, on farem nit; i encara tenim el temps just de fer un banyet al llac abans no se’n va el sol.\nDIA 7. Abersee - Hallstat - Mauthausen\nPassem per Sankt Wolfgang im Salzkammergut i ens dirigim cap a Hallstat, on fem una passejada per aquest bonic i turístic poblet. Per aparcar, girar a la dreta un cop passat el túnel, i parar al pàrking a prop de l’entrada del funicular per accedir al Hallstater Salzbergwerk, una de les salines més antigues del món. Teníem intenció de pujar per entrar al complex turístic de les salines, però ja estaven tancades. Si que podies pujar amb el funicular per gaudir de les vistes, però ho vam trobar car.\nJa al vespre ens dirigim cap a Mauthausen. Ens aparquem al costat d’un park al final del poble per fer-hi nit.\nDIA 8. Mauthausen - Melk - Viena\nVisitem el camp de Concentració de Mauthausen. Ens costa de trobar, ja que no hi ha cap indicació des del poble. Seguint la carretera principal i quan s’acaba el poble hi ha un desviament a la dreta.\nLa visita ens impressiona i hi passem tot el matí. Aquest camp de concentració va estar en ús del 1933 al 1945. Se’t fa un nus a l’estómac al veure les cambres de gas i l’escala de la mort on milers de reclusos van perdre la vida treballant a la cantera.\nA la tarda ens dirigim cap a Melk i aparquem a peu de carretera, sota l’abadia. Visitem l’abadia, amb la seva impressionant biblioteca i la bonica escala de cargol. Passegem pels jardins del costat de l’abadia i pel poble.\nDesprés prenem direcció Viena, amb l’objectiu d’arribar al càmping més cèntric de Viena, però era ple i ens van orientar cap al Wien West, que si que tenia places en una zona d’acampada, a 100m. de l’entrada del càmping.\nDIA 9. Viena\nPer arribar al centre ens desplacem en autobús fins arribar a una parada de metro. Comprem l’abonament de transport de 24 h, els nens gratis durant les vacances escolars.\nNomés arribar el centre se’ns acosta un noi vestit de gala (per tot Viena n’és ple) i ens ofereix entrades per un concert de peces clàssiques amb ballarins i tot. Ens deixem convèncer i comprem entrades per les 21h; és car, i fins i tot pots pagar amb targeta de crèdit. Passem tot el dia visitant Viena, (en el Hofburg, visitem el Sisi museu i les seves estances). A les 9h assistim al concert en un palau vienès; resulta ser una turistada però als nens els agrada força. Arribem al càmping casi a les 12 de la nit.\nDIA 10. Viena - ESLOVAQUIA: Bratislava - Zvolen\nSortim de Viena tranquil•lament i al migdia arribem a Bratislava on dinem i passem la tarda. Ens costa trobar aparcament, finalment trobem un pàrking privat a 1 km del Parlament, que és a prop del centre. Centre històric petit i agradable. Sortim de Bratislava, direcció al nord Hongria, tot buscant un lloc on fer nit; finalment trobem un càmping a Zvolen (càmping Neresnica).\nDIA 11. Zvolen - HONGRIA: Aggtelek - Miskolc\nFinalment entrem a Hongria, o terra dels magiars, pel nord, i visitem les coves de Domica a Aggtelek. Les coves són impressionants però no entenem res del que diu la guia, que només parla hongarès.\nA la tarda ens dirigim al Parc de Szilvaskarad, un complex turístic, al costat d’una zona boscosa amb agradables caminets per recórrer. Ens trobem però que al ser diumenge no hem pogut canviar moneda i no tenim res per pagar el pàrking, però el vigilant fa el canvi ràpid i ens accepta 1 €. Qui no ens accepta Euros és la taquillera del trenet turístic. Al marxar ens adonem que hi ha un caixer automàtic i finalment podem aconseguir diners, florins hongaresos.\nEns dirigim cap a Miskolc, per fer nit a prop d’un centre lúdic termal. Però no hi ha manera de trobar-lo; ja tard ens instal·lem en un càmping.\nDIA 12. Miskolc - Eger - Holloko - Vac\nAl càmping ens orienten per trobar les piscines termals: són a Miskolctapolca. Quan hi arribem veiem tal quantitat de gent que ens fa mandra entrar, i ens sap greu estar tot un dia només en unes piscines. Al costat hi ha unes vagonetes que baixen per la muntanya i els nens fan una baixada. Ens dirigim cap a Eger, zona de tradició vinícola i visitem Szepasszony Volgy: “valle de las mujeres hermosas”, que resulta ser un altre complex turístic amb totes les bodegues una al costat de l’altra oferint el seu producte. Comprem dues ampolles de vi. Passegem pel centre d’Eger, que és força bonic (castell, plaça, abadia) i ens enganxa una tromba d’aigüa impressionant; ens refugiem a l’entrada d’una església.\nD’Eger seguim fins Holloko (holló=corb, ko=pedra) i visitem per fora el castell, tancat a la tarda, i el poble. Holloko, patrimoni mundial per la UNESCO, amb llegenda inclosa, és molt bonic. Llegenda: http://cronicashungaras.blogspot.com/2008/07/hollk.html\nÉs molt turístic però en aquella hora de la tarda estem sols. El pàrking del costat del cementiri és gran però és molt inclinat per dormir-hi així que decidim seguir cap a Vac i ja tard ens instal•lem en un carrer on no s’ha de pagar.\nDIA 13. Vac- Visegrad - Esztergom - Szentendre\nFem una visita ràpida a Vac i anem fins a Visegrad per creuar el Danubi en un transbordador i visitem el castell de Visegrad, on s’observa la Corba del Danubi, una mica emboirada. El castell és força distret.\nAnem fins Esztergom i visitem la basílica, enorme, amb una cúpula impressionant (es pot pujar a la cúpula). El poble sembla bonic però no ens hi entretenim i a més es posa a ploure; així que aprofitem per dinar.\nA la tarda arribem a Szentendre. Poblet molt turístic, (a la tarda està buit)\ni passegem pels carrerons i per la riba del Danubi. Sopem en un dels múltiples restaurants. Costa fer-se entendre. Dormim al pàrking, a l’entrada del poble, és de zona blava, però per la nit no es paga.\nDIA 14. Szentendre - Budapest\nAl matí ens dirigim cap a Budapest, directes al càmping Haller, el més cèntric de la ciutat. És molt “cutre” i bastant sorollòs, si més no a ple agost, però com que no hi som en tot es dia ja ens va bé. Des del càmping anem a la parada de metro més propera i comprem l’abonament de transport familiar (nens fins a 14 anys), per 48h, que també permet agafar autobusos i tramvies. Visita a Buda (pugem amb el funicular): castell- palau reial, església de St. Matias i el Bastió dels Pescadors ( a parer nostre no val la pena comprar l’entrada, ja que pots gaudir de l’estructura i de les vistes des del costat). Visita a Pest: Basílica de St. Estephen (pugem a la cúpula), pont de Szecheny (pont de les cadenes), plaça Vorosmarty, on mengem una Dobos tarte a la pastisseria Gerbeaud (la millor pastisseria de Budapest, segons diuen).\nDIA 15. Budapest\nMercat central, com la Boqueria de Barcelona, i ideal per comprar souvenirs. Sinagoga, Òpera, monument als herois i passeig pel parc Varosliget, veiem els banys Szecheny (banys termals, un bon lloc per banyar-se). Mont Gellert i descans als banys termals de Gellert, dels més antics i sumptuosos; molt atractiva la piscina de les columnes. Lloguem les tovalloles als banys, previ dipòsit. Sopem al costat mateix del càmping en una parada de hot dog i descobrim el Langos amb formatge; força bo.\nDIA 16. Budapest - Memento park - Badacsony\nVisitem el Memento Park, una col•lecció d’estàtues monumentals de la època comunista, retirades amb el canvi de règim.\nPrenem direcció el llac Balaton. Parem a dinar a Balatonalmadi. Península de Thiany, bones vises del llac des de l’església. Seguim la ruta i parem a dormir al càmping Tomaj, a Badacsonytomaj.\nDIA 17. Càmping Tomaj\nPassem el dia al càmping banyant-nos al llac i descansant. Disposa de lloguer de cayacs, patins a pedals i escacs gegants. També hi ha servei de massatge.\nDIA 18. Càmping Tomaj - Héviz\nAnem fins a Héviz, zona molt turística degut al seu llac termal. Ens instal•lem al Càmping Castrum (és car), que es troba a 100m del llac. Al costat mateix del càmping hi ha una zona de bany lliure en el canal d’accés al llac. A la tarda anem al llac i entrem a les instal•lacions termals de Tofurdo, de pagament; és una passada, un llac calentó i ple de nenúfars. Lloguem 2 flotadors ja que el llac cobreix en tota la seva extensió. L’aigua termal d’aquest llac desemboca al riu Zalo i al llac Balaton. La temperatura del llac a l’hivern no baixa dels 24°i a l’estiu pot arribar als 35-38°\nA prop de Héviz hi ha el castell de Festetics a Keszthely, però ja no tenim temps i iniciem el camí de retorn cap a casa.\nDIA 19. Héviz - Graz (Àustria) - Siegsdorf (Alemanya)\nVisitem Graz tot aprofitant la parada per dinar. Centre històric interessant.\nParem a dormir al pàrking de l’estació de tren de Siegsdorf, Alemanya, (situat entre Salzburg i Munich).\nDIA 20. Siegsdorf (Alemanya) - Challes les Aux (França)\nParem a dormir a Challes les Aux, a prop de Chambery.\nDIA 21. Challes les Aux (França) - Leucate Plage\nParem a dormir a l’àrea d’autocravanes de Leucate Plage a prop de Perpinyà, etapa final de molts dels nostres viatges per Europa. Aquí parem a descansar, fer un banyet a la platja i comprar ostres i musclos al “centre ostricole”.\nDIA 22. Leucate Plage - Barcelona\nMarta, Roger, Xavier i Montserrat


L’Ajuntament obre dos processos de selecció de personal | Ràdio Arenys 91.2FM\nEconomia General Dimarts 11 de febrer del 2020\nEn concret, s’ofereixen 6 places via consolidació d’ocupació i 4 de procediment ordinari. Les persones que vulguin presentar-se tenen el termini obert fins el pròxim 28 de febrer.\nEn concret, en el procediment de consolidació s’ofereixen dues places de treballador social, una plaça d’educador social, dos llocs de netejador i un més d’auxiliar administrativa. En el cas del procediment ordinari hi ha 4 places: 1 de netejador, un TAG, un auxiliar de geriatria i una plaça d’auxiliar administratiu.\nParal·lelament, està previst iniciar les proves per les persones que es van presentar a la Borsa de Treball en les 11 categories per cobrir jubilacions o baixes sobrevingudes el pròxim 2 de març. L’Alcaldessa i regidora d’Administració General, Annabel Moreno, ha posat en relleu que hi ha hagut candidats en les diverses categories, tot i que reconeix que tenen problemes per cobrir les places d’auxiliar de geriatria. Per aquest motiu, anima a qualsevol persona que cerci un futur professional que es formi en aquest àmbit professional.\nDe fet, ha avançat que des de Promoció Econòmica estudiaran la possibilitat d’organitzar un curs de formació al respecte perquè consideren que és un sector amb molta demanda i necessitat, no només a la residència pública sinó en les privades o municipis de l’entorn.\nPer més informació sobre aquests processos de selecció podeu consultar aquí\nJunts espera que no s’arribi a judici…


Minna no Nihongo: La nova il·luminació del ajuntament de Tòquio\nLa nova il·luminació del ajuntament de Tòquio\nEl mes passat, l'edifici del Govern Metropolità de Tòquio ( Tokyo City Hall ), va ser decorat amb un espectacle de llums increïble, coincidint amb la conferència de les 11 ciutats més importants de Àsia.\nLa il·luminació psicodèlica és l'obra del artista digital Akira Hasegawa. En els últims anys, amb el seu projecte Digital Kakejiku (DK), Hasegawa ha estat il·luminant els edificis més grans de Japó i d'arreu del món.\nDigital Kakejiku és una tècnica de projecció de seqüències aleatòries de moviment lent de patrons abstractes en grans àrees. A primera vista, els patrons semblen d'aparença estàtica, però quan ens allunyem una mica de la façana del edifici, la imatge que veiem es transforma completament.\nAquí teniu unes imatges.\nEtiquetas: Arquitectura, Varis


El dia de Sant Jordi es farà el taller familiar 'El teu primer castell' a la plaça de l'Oli de Valls AJUNTAMENT DE VALLS\nMón Casteller-Museu Casteller de Catalunya se suma enguany per primer cop a la celebració de la diada de Sant Jordi de Valls amb quatre tallers familiars que tindran lloc el mateix dia 23 d'abril, a la plaça de l’Oli, durant la tarda. També es faran el dissabte 27 al matí al davant de la Biblioteca Carles Cardó (plaça Pilar Prim), i diumenge 28 al matí novament a l’Oli.\nEls tallers se centren en titelles i contes castellers, així com en les habilitats creatives d’'El teu primer castell'. Totes aquestes activitats són gratuïtes, i hi poden participar les famílies en el seu conjunt.\nTitelles i contes castellers (dimarts 23 d'abril)\n- Horari: 17:30 - 19:00h\nEl teu primer castell (dimarts 23 d'abril)\nTitelles i contes castellers (dissabte 27 d'abril)\n- Horari: 11:00h - 12:30h / 12:30h - 14:00h\n- Lloc: Plaça Pilar Prim (davant de la Biblioteca Carles Cardó)\nEl teu primer castell (diumenge 28 d'abril)\n- Lloc: Plaça de l'Oli


nietzsche - maragall\nantologia per a\npàgina de la uoc sobre\npàgina escriptors sobre\nFragments d'alguns escrits en prosa de Maragall\nhem acabat per creure que vers és lo que s'escriu en ratlla separada, i prosa, en ratlla tirada: i en compte de onar al nostre llenguatge el ritme natural de l'emoció en què ha nasctu, volem encaixar-lo en el ritme preconcebut d'uns versos exteriors tant si la nostra emoció interna hi correspon com si no: volem fer versos, i que estiguin ben fets, i arribem a agafar la traça de fer-los bé, diguin lo que diguin, i aquesta és la nostra desgràcia, la falsa poesia.\nsempre és mellor un llenguatge natural i viu, sia el que sia, que no pas un llenguatge mort, bellament embalsamat en versos.\nSembla que l'amor fermenti amb l'odi, fent-se més actiu: que l'odi es torni el principi actiu de l'amor. Quina diferència del dolç suc dels raïms amb el vi! I el vi no és sinó el suc dels raïms que ha fermentat. I fins el pa, Déu meu! sense el llevat no té sabor.\nDEL LLENGUATGE POÈTIC (1905)\nQuan es parla de com ha d'ésser el vers, se'n sol tractar com d'un artifici voluntari del llenguatge. Segurament pot dir-se com ha d'ésser una taula: però no com ha d'ésser un arbre; perquè la taula és un producte del nostre enginy i un pot aprendre a fer taules; mes l'arbre és un producte de forces naturals independents de la nostra voluntat.\nCertament que es pot apendre a fer versos com un pot apendre a construir un arbre artificial; però tals versos no seran fills de la poesia, que és una força natural, no seran el veritable llenguatge po`étic, i sols hi tindran una semblança superficial, com aquell arbre que sobreposat a la terra no hi arrela, ni en rep la saba, ni creixerà, ni fullarà, ni florirà, ni donarà altres fruits, ni flors, ni branques que aquelles sens vida natural que amb artifici li han sigut posades. Potser que a primera vista sembli més bell que no pas un altre eixit de la terra, perquè l'artifici ha pogut posar-hi tantes fulles i tantes flors i tantes fruites tan ben pintades i tan exteriorment perfectes com ha volgut: no hi haurà en ell branca seca, ni flor mal vinguda, ni fruita tarada i fins podrà també fingir la meravella de viure totes les estacions plegades ostentant ensems fulles d'un tendre ver primaverenc i flors enceses i fruites del tot madures; mes tot això no tindrà la virtut de la terra, que, certament, no fa perfets tots els arbres, ni potser cap de ben perfet, i que sols amb el pausat rodar de les estacions va traient una a una ses formosures, i cada una sola a son temps, ara les fulles , ara les flors, ara les fruites; mes que dóna a totes aquestes coses un ésser que, sense que puga explicar-se, fa, a la fulla més rebordonida, i a la for menys ben esclatada, i a la fuita més malurosa, altrament estimades que aquelles tan ferfetes de l'artifici. D'aquest ésser que no pot explicar-se i tanta virtut té, se'n diu: vida.\nI ¿què pot haver-hi en nosaltres m`és pregon i9 més substancial que aquest sentiment de la bellesa del món, que és com la revelació de la seva única essència per les seves variades formes, i qual florida en paraules és la poesia? ¿Quina altra cosa podem fer, doncs, sinó com terra que som envers ella, dar-li pas a través nostre, mig desmaiats de la forta avinguda, que la nostra naturalesa humana és sovint vas massa frèvol per a contenir-la?\n(Llegit en la vetllada que l'agrupació "Art i Pàtria" donà a l'Ateneu Barcelonès el 3 de febrer de 1901)\nUna cosa és l'egoisme gran dels homes forts que aspiren al continuat enlairament de la seva individualitat i que tenen força de sobres per arrossegar cap amunt amb ella tot el que entorn es troba d'enlairable, menyspreant el que no vol seguir-los: aquest és l'egoisme dels herois que fan lliurement, alegrement, el bé d'altri de les sobres del seu bé; d'aquest egoisme naixen els pobles grans. Altra cosa és l'egoisme mesquí de la impotència, el dels homes que, no tenint prou força per a enlairar-se, esmercen sos febles braços en mantenir immòbil el nivell comú perquè ningú pugi més que ells: aquest és l'egoisme dels covards que fan tristament, hipòcritament, per por d'una sanció material o moral petrificada, el seu petit bé individual del que procuren restar del bé d'altri, del bé comú: d'aquest egoisme petit, n'hi ha molts pobles esmorteïts.\nDe la correspondència\nBarcelona, 3 de novembre de 1902\nEl mateix estat d'esperit que es reflecteix en les dues últimes cartes de vostè és quelcom de meravellós, quelcom de lo que en diem supraterrè, potser perquè no coneixem encara tot el misteri que al terra enclou...\nLa concepció spinoziana del món (que li agraeixo molt m'hagi donat abarcada en tan poques paraules, perquè ja em sembla haver llegit tot Spinoza) és realment d'una grandiositat que el cor s'hi eixampla. Aquests grans pensadors sempre em fan l'efecte de grans poetes incomplerts, que tnint una visió de l'ànima del món, però sense el do de la paraula viva per a dir-la, inventen paraules fosques i turmentadores de l'enteniment per a donar-se a entendre: substància, atributs, causa, principi, esperit, matèria, etc. Tot això vol dir realment quelcom. Però, aquest quelcom la poesia el veu i el diu vivament. Escolti a Novalis: "La poesia és la realitat absoluta. Aquest és el germen de la meva filosofia. Quant més poètic, més ver."


Mercat de Nadal d'Agramunt - Fires, festes, oci i llocs per visitar.\nPropera edició: 08/12/2022\nDes de 1999, Agramunt celebra el seu mercat de Nadal el dia de la Puríssima. Aquest mercat és organitzat conjuntament per la regidoria de Promoció Econòmica de l’Ajuntament i la Unió de Botiguers i Industrials d’Agramunt. Des dels seus inicis ha estat la data en que la vila es comença a preparar per donar la benvinguda a les festes nadalenques. S’engalanen els carrers amb els llums i diferents adorns festius.\nÉs una època de tradicions i per això, en el Mercat de Nadal s’hi pot trobar tot tipus de parades relacionades en aquesta època de l’any. Parades de pessebres, adorns nadalencs, tions, parades d’artesania… i com no podria faltar els nostres tradicionals torrons.\nPer acompanyar el mercat es fa una mostra d’animals, que és la delícia dels més menuts. Els darrers anys són animals de pessebre: gallines, corders, ruquet…


Medalles d’or pels catalans Núria Marquès i Antoni Ponce al Mundial de Natació a Mèxic - Diari de la Discapacitat\nToni Ponce mostrant la seva medalla d’or a Mèxic // Foto: FCEDF\nEls nedadors catalans Núria Marquès i Antoni Ponce, van ser els dos esportistes més destacats a les dues primeres jornades del Mundial de Natació que s’està disputant aquests dies a Mèxic, al aconseguir tots dos medalles d’or.\nA la primera jornada de competició, la nedadora del CN Sant Feliu, Núria Marquès va guanyar la prova dels 100m esquena categoria S9 amb un temps d’1:11.87, guanyant la medalla d’or per davant de la nedadora americana Hannah Aspden.\nPer la seva banda, Antoni Ponce, CN Sitges, va guanyar la medalla de bronze a la prova dels 400m lliures categoria S6 amb un nou rècord d’Espanya, 5:16.18. El nedador de Vilafranca del Penedès va ser el protagonista de la segona jornada, disputada aquesta nit, guanyant la medalla d’or i establint un nou rècord del món als 100m braça categoria SB5 amb un temps d‘1:28.57, vuit segons menys que el suec Karl Forsman, medalla de plata.\nMundial de Natació de Mèxic\nArticle anteriorÉs necessari seguir commemorant el 3-D?\nArticle següentOfrena floral de l’esport adaptat català amb motiu del Dia de les Persones amb Discapacitat


Espai Xocolata & Caves Agustí Torelló Mata - Simón Coll\nInici / Espai Xocolata / Visites combinades / Espai Xocolata & Caves Agustí Torelló Mata\nEspai Xocolata & Caves Agustí Torelló Mata\nLa visita a Agustí Torelló Mata\nEl cava des del seu origen: vine a recórrer amb nosaltres el celler on preparem la verema de cada any i en el qual vinifiquem cada varietat de raïm autòctona. Baixa al silenci i la foscor de les caves per descobrir com un raïm es transforma en un gran cava després d’anys de criança. Degusta el vi i el cava en el seu entorn natural i descobreix les sensacions que et faran viure amb nosaltres la passió pel cava. Faràs un recorregut guiat per les instal·lacions del celler de vinificació i per les caves on s’elaboren els seus productes, com el Kripta, el seu cava més guardonat.\n1:30h aprox amb 3 degustacions\n93 891 11 73 visites@agustitorellomata.com\nSaps quin és el nom de l’arbre del cacau? Has vist alguna vegada una de les seves pinyes? Vols provar la xocolata acabada de fer? A l’Espai Xocolata Simón Coll coneixeràs aquestes i altres curiositats i podràs veure com elaborem la nostra xocolata i t’ensenyarem com degustar-de forma òptima.\n17€ adult (+18 anys) / 4€ infantil (de 9 a 17 anys) / Gratuït per a menors de 8 anys\nDegustacions incloses en el preu\nDistància entre visites: 3,5 Km. Espai Xocolata: C/Sant Pere 37, Sant Sadurní d'Anoia; Caves Agustí Torelló i Mata: La Serra, s/n., Sant Sadurní d'Anoia\nLes dues visites es realitzen dins el mateix dia\nApta per a tots nivells de públic, però especialment recomanada per als amants del cava.


Alaior incrementa la seva oferta de Tallers de Familia\nL'Àrea de Serveis Socials i Educació de l'Ajuntament d'Alaior ha organitzat els Tallers de Familia 2016-2017, amb la col.laboració dels centres educatius CEIP Mestre Duran, Col.legi Públic Doctor Comas, Escoleta Infantill Es Pouet, La Salle Alaior i l'Institut d'Educació Secundària Josep Miquel Guàrdia. L'objectiu és promoure la parentalitat positiva per tal d'oferir un benestar als fills/es, facilitant positivament el seu de-senvolupament integral des d'una perspectiva de cura, afecte, protecció, seguretat personal i de no-violència. Els Tallers de Familia són un espai de trobada, aprenentatge i reflexió on intercanviar i compartir experiències i inquietuds sobre l'educació dels nostres fills.\nLa iniciativa consta de 4 tallers, un més que l'any passat, dirigits a pares i mares d'Alaior. El primer es celebrarà del 19 d'octubre al 16 de novembre, els dimecres de 19 a 21 hores a l'IES Josep Miquel Guàrdia, i està enfocat a pares i mares de fills adolescents que estan cursant tercer i quart d'ESO. La ponent serà Irune Incháustegui, pedagoga i terapeuta familiar.\nEl segon Taller de Família està adreçat a pares i mares de fills adolescents que estan fent primer i segon d'ESO. La data d'inici és el 3 de novembre i també es realitzarà els dimecres de 19 a 21 hores al Col·legi d'Educació Concertada La Salle, fins el 24 del mateix mes. La ponent serà Violant Agut, educadora social i tècnica en intervenció familiar.\nEl tercer és un taller de competències parentals per a pares i mares de fills/es d'Educació Primària (6 a 12 anys) i serà impartit per Encarna Cano, educadora social i tècnica, i Anna Martí, psicòloga i tècnica, ambdúes de l'EMIF Alaior. La data d'inici és el 18 d'octubre i acabarà el 29 de novembre de 2016. L'horari és els dimarts de 18 a 20 hores al CEIP Doctor Comas.\nFinalment, el quart i darrer taller està enfocat a pares i mares de fills/es d'Educació Infantil (3 a 5 anys) i es portarà a terme del 10 de gener al 4 de febrer de 2017 al CEIP Doctor Comas, tots els dimarts de 18 a 20 hores. Serà impartit per les mateixes professionals del taller anterior.\nEls dos darrers tallers disposaran de servei de guarda. Per assistir cal formalitzar una inscripció prèvia a la següent adreça del Centre Cívic Santa Rita: C/ Santa Rita nº 20. Telèfon 971378523. Fax: 971379163 o a l'adreça de correu electrònic: serveissocials@aj-alaior.org\nDíptic Tallers de Familia 2016-2017


Projecte “Tots al WhatsApp” – Escola Gem – Llar d'infants, Infantil, Primària, Eso i Batxillerat\nUn grup de mestres de l’escola Gem d’infantil i primària i pares interessats en el projecte, s’han trobat aquest dimarts per iniciar Tots al whatsapp.\nLa intenció és crear parelles de famílies que, a través de la seva relació, ajudin a entendre el funcionament del dia a dia de l’escola a les famílies nouvingudes. Es busca que aquestes famílies (nouvingudes) trobin en el referent un pont per comprendre millor les activitats, les dinàmiques i el procés d’aprenentatge dels seus fills, per tal de poder implicar-s’hi millor.\nUn cop al mes, també es faran trobades en les que hi haurà activitats lúdiques, d’intercanvi cultural, xerrades formatives…Creiem que serà un bon recurs per facilitar la cohesió dels nens i nenes dels grups-classe.\nA la primera trobada hi van assistir 20 persones, totes elles molt interessades en el projecte i amb moltes ganes de tirar-lo endavant. Esperem que aquesta il·lusió es traspassi a altres persones i en la propera trobada puguem ser encara més. Hi sou tots convidats!\nMoltes gràcies a totes les famílies que us heu animat!\nwebadmin desembre 2, 2017\tTotsAlWhatsApp Famílies, Infantil, Projectes Sense comentaris »\nPer afegir un comentari has de ser Logged In.


Disponibles els materials del Fòrum Vives «Les universitats de l'arc mediterrani. El temps de les aliances» - Xarxa Vives d'Universitats\nDisponibles els materials del Fòrum Vives «Les universitats de l’arc mediterrani. El temps de les aliances»\nCastelló de la Plana, Barcelona, Palma.- 05/03/2012.- Els materials del Fòrum Vives «Les universitats de l’arc mediterrani. El temps de les aliances», que va tenir lloc el 28 de febrer a la Universitat Jaume I, estan disponibles ací. Durant la jornada, que va comptar amb la participació de representants del món acadèmic, polític, social i empresarial, es va reforçar l’aliança interuniversitària de la Xarxa Vives.\nA més, podeu accedir al vídeo complet de la sessió, disponible en dos parts (1 i 2).\nOrganitzat per la Xarxa amb el suport de l’UJI -a través de la Càtedra Increa– i de la Càtedra Unesco de Gestió i Política Universitària de la Universitat Politècnica de Madrid, el fòrum va comptar amb la col·laboració de la Generalitat de Catalunya i de l’Institut Ignasi Villalonga d’Economia i Empresa (IIVEI). El fòrum es va poder seguir en directe al portal de l’UJI i va permetre l’aportació per part dels internautes a Twitter, a través de l’etiqueta #fòrumvives.


Friendly Rentals Tarrida Sitges Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAl visitar Sitges, vosté es sentirà com a casa a Apartment Tarrida, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Tarrida és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, habitació familiar, ascensor, àrea de fumadors. A més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió LCD/pantalla de plasma, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Tarrida.\nCal fer el registre d'entrada i recollir les claus a: San Josep 23-25, Friendly Rentals Sitges, 08870 Sitges. Cal que informeu el Friendly Rentals Tarrida de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTB - 013828


Persones amb diversitat funcional intel·lectual de la residència i centre de dia Jubalcoy de l'Institut Valencià d'Atenció Social-Sanitària (IVASS), adscrit a la Vicepresidència i Conselleria d'Igualtat i Polítiques Inclusives, han participat en el projecte 'EBSE - En Bici Sense Edat' de la Regidoria de Seguretat i Policia Local de l'Ajuntament d'Elx.\nAquest projecte, al front del qual es troba l'agent coordinador de l'escola municipal d'Educació Viària i Unitat Ciclista, Julio Fernández, consisteix a compartir un passeig en tricicle adaptat amb l'objectiu de donar a conèixer i apropar a l'entorn del municipi als col·lectius amb mobilitat reduïda i amb necessitats de suport extens i generalitzat.\nUsuàries i usuaris de la residència i centre de dia Jubalcoy han gaudit enormement d'aquest projecte d'inclusió social que els permet l'oportunitat de veure i viure la seva ciutat d'una manera diferent.\nPrèviament, les tres terapeutes ocupacionals, la psicòloga i la fisioterapeuta d'aquest recurs de l'IVASS van realitzar un curs de formació, amb pràctica incloeu, per al correcte i segur maneig del tricicle, que compta amb la incorporació d'una cadira per a dues persones a la part anterior i pedaleig assistit, entre d'altres adaptacions.\nL'experiència pilot persegueix la possibilitat d'ampliar en un futur, els itineraris i el nombre de persones que puguen beneficiar-se d'aquesta iniciativa, que forma part de l'Agenda 2030 amb la qual es persegueixen 17 objectius perquè Elx siga Capital Verda Europea.


COLESTEROL, TRIGLICERIDOS Y SU CONTROL / LLIBRE - Dolça Revolució - Dulce Revolución\n> Llibres>COLESTEROL, TRIGLICERIDOS Y SU CONTROL / LLIBRE\nCOLESTEROL, TRIGLICERIDOS Y SU CONTROL / LLIBRE\nReferència ISBN : 9788441420533\nSens dubte, el problema del colesterol és un dels més importants als quals s'enfronta la societat actual en l'àmbit de la salut i de la qualitat de vida. Per aquest motiu, es feia imprescindible un llibre que d'una manera rigorosa, però alhora assequible, brindés al lector tota la informació necessària per conèixer en profunditat què és el colesterol i de quina manera pot el seu correcte control beneficiar la nostra salut. Per a això l'autora comença donant resposta a moltes de les preguntes habituals que tots ens fem sobre el tema: Què és el colesterol "bo" i el colesterol "dolent"? Què són els greixos saturats o els triglicèrids? Què són els olis omega?\nNo obstant això, la part més important és aquella en la qual mostra al lector la sèrie d'aliments que de veritat són beneficiosos per a la nostra salut, o per contra la perjudiquen, tot això explicat d'una manera fàcilment comprensible i aclarint moltes de les idees errònies que popularment s'han estès sense tenir una base científica en què assentar-se.\nEn resum, una obra d'enorme valor per a qualsevol persona que ja pateixi el problema del colesterol, així com una inestimable ajuda per a tot aquell que desitgi prevenir-lo.


Tràmits per a sol·licitar o renovar el certificat digital de les entitats | Assessoria SM Gestió (Barcelona) Fiscal, laboral\nTràmits per a sol·licitar o renovar el certificat digital de les entitats\nLes entitats sense ànim de lucre que han d'efectuar determinats tràmits, principalment amb les administracions públiques, han de disposar del certificat digital, que els permet lliurar la documentació telemàticament, entre d’altres, i per tant, realitzar tràmits en línia amb plenes garanties jurídiques.\nMitjançant el certificat digital, es realitza la signatura electrònica que permet al receptor d'un missatge verificar l'autenticitat de l'emissor de la informació així com verificar que aquesta informació no ha estat modificada des de la seva generació.\nLes entitats que inicien el seu CIF en G-, han de obtenir el que s’anomena el Certificat de Representant de Persona Jurídica. S'expedeix a les persones físiques com a representants de les persones jurídiques (generalment al President/a de l’entitat o aquella persona que ha estat designada com a representant en document públic) per al seu ús en les relacions amb les administracions públiques, entitats i organismes públics, vinculats o que en depenen.\nEls tràmits a realitzar son els següents:\nPrimer s’ha de demanar al Registre d’Entitats el certificat de dades registrals:\nUn cop es rebi, s’ha de fer la sol·licitud del certificat digital a la FNMT (Important: s’ha de fer al mateix ordenador on després us descarregareu el certificat digital):\nAl fer la sol·licitud us enviaran un e-mail amb número que guardar.\nS’ha de demanar cita prèvia a l’Agència Tributària per acreditar identitat del representant:\nAmb la data i hora, s’ha d’anar amb el certificat de dades registrals, el número de sol·licitud i el NIF del/a President/a, a l’Agència Tributària a acreditar la seva identitat. Un cop completat el procés d'acreditació de la identitat de la persona representant, ja us podreu descarregar el certificat al mateix ordinador on vàreu fer la sol·licitud.\nEl certificat es pot instal·lar a més d’un ordinador i és important fer una còpia en un altre ordinador o suport extern, ja que en cas de que l’ordinador on està instal·lat es fes malbé, puguem recuperar-lo i fer l’exportació a un altre ordinador.\nTags: ASSESSORIA A BARCELONAASSESSORIA ASSOCIACIONSassociacionsCERTIFICAT DIGITALFUNDACIONS\nAnterior Dietes i assignacions de despeses de viatge\nSegüent Novetats en cotització i salaris per 2019


La important tasca de l’associació SOS Hépatites Burkina per eliminar l’hepatitis viral a Burkina Faso | ASSCAT\n21/09/2020 | Notícies de premsa\nSOS Hépatites Burkina es va fundar el 2011 i és una associació de persones que viuen amb hepatitis B o C o estan afectades per elles, i persones que viuen amb la coinfecció per hepatitis i VIH.\nEl seu objectiu és ajudar a eliminar l’hepatitis viral i d’altres malalties cròniques i transmissibles. Des de la sensibilització i la promoció fins a campanyes de detecció i vacunació, fan tot el possible per trobar i donar suport a les persones que viuen amb hepatitis viral a Burkina Faso i per impulsar el compromís polític per a l’eliminació.\nL’hepatitis viral és un gran problema a Burkina Faso. La prevalença d’hepatitis B i C va ser respectivament del 9,1% i el 3,6% el 2016, segons un estudi realitzat pel Centre Muraz, la CNTS i l’Agència Nacional d’Investigació sobre la SIDA i les Hepatitis Virals (ANRS). Si bé l’accés als medicaments és acceptable i el cost està subvencionat pel Govern, la consciència pública sobre l’hepatitis viral segueix sent insuficientment baix i moltes persones continuen sense ser diagnosticades.\nEl Ministeri de Salut de Burkina Faso va adoptar un Pla Estratègic Nacional per combatre l’hepatitis viral el 2017. No obstant, fins a dia d’avui, no existeix una línia pressupostària pel Pla. La manca de finançament és una barrera important per a l’eliminació a Burkina Faso, i es necessita un compromís polític per finançar i integrar el Pla Estratègic contra l’Hepatitis amb altres programes existents. El país ha aconseguit avenços increïbles en la lluita contra el VIH /SIDA, assolint una reducció en la prevalença del 7,17% el 1987 a només el 0,8% el 2016. Això demostra el que es pot aconseguir amb voluntat política i un esforç conjunt de diferents actors i ha d’inspirar i accelerar els nostres esforços per eliminar l’hepatitis viral.\nLa promoció és una gran part del que fa SOS Hépatites Burkina. A través de la promoció, va obtenir el suport de l’OMS / Burkina per organitzar el primer esdeveniment del Dia Mundial contra l’Hepatitis a Burkina Faso el 2012. El 2014, van advocar amb èxit davant del Ministeri de Salut per establir un comitè per desenvolupar un pla estratègic nacional. Ara forma part d’aquest comitè. També va obtenir un preu més baix per a les proves de càrrega viral mitjançant la promoció d’un centre d’investigació, Centre de Biologie Moléculaire Pietro Anigoni.\nEs va llançar NOhep a Burkina Faso el 2016 amb una marxa en suport del compromís del Govern i les autoritats sanitàries d’eliminar l’hepatitis viral. La marxa va acabar davant del Ministeri de Salut, on van fer una declaració d’incidència per a la implementació efectiva del Pla Nacional d’Hepatitis. El 2017, van realitzar una segona marxa titulada “NOhep / NOexcuse”, a través de la qual van fer una crida al Govern per a què actuï sense demora per salvar vides. Aquestes marxes van ajudar a impulsar l’activació dels esforços per desenvolupar el Pla Nacional el 2016 i la seva adopció per part del Ministeri de Salut el 2017.\nLa lluita que van fer contra l’hepatitis ha comptat amb el suport dels mitjans de comunicació, com ho demostra la mobilització de 24 organitzacions de premsa durant el llançament de la campanya de sensibilització i promoció “Find the Missing Millions” el 2018. També reben una cobertura considerable de les seves activitats del Dia Mundial contra l’Hepatitis cada any.\nA més de la promoció, també treballen durament per crear consciència i oferir assessorament, detecció i vacunació contra l’hepatitis B tant a la capital, Ouagadougou, com en altres parts del país. Sempre que poden, donen suport als pacients de baixos ingressos per a què accedeixin a consultes, anàlisis de laboratori i fins i tot medicaments quan sigui possible.\nEl seu somni és veure una Burkina Faso, o fins i tot un món sense hepatitis viral. És possible aconseguir aquest somni a Burkina Faso, però només amb voluntat política real, major finançament i mitjançant la integració de l’hepatitis en altres programes existents, inclosos els programes de salut materna i VIH.\nTambé és necessari augmentar la consciència pública, desafiar l’estigma i la discriminació, millorar l’accés a la detecció i el tractament, i enfortir les plataformes tècniques. Es necessitarà un esforç conjunt del Govern, les ONG, els professionals de la salut, els científics, les persones i els donants, però junts és possible.\nTambé serà necessari treballar junts per assolir l’eliminació global, i és per això que NOhep és tan important. NOhep involucra i reuneix a persones de tot el món per actuar juntes per accelerar els esforços per eliminar l’hepatitis viral pel 2030.


El Consell de Mallorca assumirà la gestió de la residència Miquel Mir el pròxim mes de setembre :: Departament de Benestar i Drets Socials :: Consell de Mallorca\nEl Consell de Mallorca assumirà la gestió de la residència Miquel Mir el pròxim mes de setembre (11.06.2018)\nL'IMAS i l'Ajuntament d'Inca han aprovat el conveni d'assumpció de gestió del centre, que han de ratificar els respectius plens de les dues institucions\nUn moment de la visita a la residència Miquel Mir d'Inca\nLa sala de plens de l'Ajuntament d'Inca ha acollit avui la darrera reunió de la comissió mixta entre el Consell de Mallorca i el consistori inquer per al traspàs de la residència de gent gran Miquel Mir, ubicada al municipi. Durant aquesta trobada s'ha acordat el conveni mitjançat el qual l'Institut Mallorquí d'Afers Socials (IMAS), assumirà la gestió del centre i el servei, que es farà efectiva a partir del pròxim mes de setembre.\nLa comissió mixta està formada per tècnics i representants de l'IMAS i de l'Ajuntament d'Inca, així com per membres dels partits polítics del govern i de l'oposició de les dues institucions.\nDurant la reunió s'ha aprovat l'acord de cessió, que ha de ser ratificat en sessió plenària per les dues institucions. Aquest conveni estableix que l'Ajuntament d'Inca cedeix l'ús d'aquest espai, que s'haurà de destinar a l'atenció assistencial, durant cinquanta anys, mentre que el Consell de Mallorca, a través de l'IMAS, es compromet a assumir la gestió del centre i el servei, així com dels llocs de treball i els mitjans materials adscrits a la residència.\nMargalida Puigserver, consellera de Benestar i Drets Socials i presidenta de l'IMAS, ha agraït la tasca que s'ha dut a terme des de les dues administracions per a dur endavant aquesta cessió, que tendrà com a resultat «un bon projecte per als usuaris de la comarca d'Inca».\nPer la seva part, el vicepresident de l'IMAS, Javier de Juan, ha coincidit amb la consellera que es tracta «d'un acord històric i un dels projectes més complexos dels que hem duit a terme fins ara». De Juan, com Puigsever ha agraït la feina feta tant pel personal de l'ajuntament d'Inca com a l'equip tècnic de l'IMAS.\nPer la seva banda, el batle d'Inca, Virgilio Moreno ha assegurat que aquest acord «crearà precedents, ja que suposa una clara aposta pels serveis públics i per la descentralització dels serveis».


Frederic Català: "Uns pocs quilòmetres poden marcar la distància entre l'horror i l'esperança, entre la vida i la mort"\nResident a Alaró, és un dels 597 nadons dels camps de concentració per a exiliats espanyols a les platges franceses nascuts a la maternitat d'Elna\n5 min. Palma 13/05/2019 00:03\n651x366 Frederic Català, a la seva casa d'Alaró Frederic Català, a la seva casa d'Alaró\nFrederic Català Silla viu a Alaró des de fa més de 30 anys, però arribar a aquest poble del Raiguer no ha estat un camí fàcil. V a ser un dels 597 nadons que varen néixer a la maternitat dels camps de concentració per a refugiats espanyols que es varen construir a les platges franceses d' Argelès , Saint Cyprien i Le Barcarès. Va tenir sort: el seu naixement va ser possible el 1941 gràcies al servei impulsat per la mestra suïssa Elisabeth Eidenbenz a la localitat d'Elna, que va evitar durant cinc anys que els infants i les mares continuassin morint a l'hora de donar a llum en aquests camps. A set anys, Català i la seva família varen deixar enrere aquell país i tornaren a Espanya, però a poc a poc ha anat coneixent amb més profunditat la duresa d'aquells anys.\n100.000 refugiats a les platges franceses, un episodi que fins fa ben poc havia quedat quasi en l'oblit...\nSí, per mi sempre ha estat conegut; a més, he tingut diversos familiars en distints camps de concentració, però és cert que fins i tot jo desconeixia la dimensió de la tragèdia. Va ser un període molt dur per a molta gent i cadascú va tornar com va poder.\nFins i tot vós no vàreu ser conscient de l'infern que varen passar els vostres pares a França.\nEl meu pare i la meva mare varen anar molt alerta durant tota la vida a l'hora de parlar del passat. Supòs que no volien traslladar-me aquest horror. Per això me n'oferien una versió suavitzada, podríem dir que descafeïnada . Evitaren sempre els detalls més cruels d'allò que varen haver de passar en el seu exili.\nVa ser un periple llarg?\nAls dos anys estaven a Calviac, després a Carlus , Souillac , Sarlat, Tolosa de Llenguadoc, fins que l'octubre de 1948 vàrem tornar a Barcelona. Jo tenia 7 anys, però me'n queden records. El meu pare estava presoner a Normandia però, quan vaig néixer, un comandant alemany el va deixar escapar a canvi d'un cartó de tabac. Ell es va reunir amb nosaltres a Argelès, varen deixar el camp i va fer diverses feines. Era tallador de pedra, però també es va anar guanyant la vida tallant arbres.\nCom vàreu poder tornar a Espanya?\nTornar-hi era molt perillós per a persones que havien estat en un sindicat o un partit polític. Així i tot, quan el meu padrí va morir, varen contactar amb el meu pare perquè el substituís a la feina, a Campsa . Que la feina passàs de pare a fill era molt comú. Per estar segurs que podia tornar, es va fer fins i tot un conveni entre l'empresa i les autoritats per garantir que no li passaria res. I així vàrem poder tornar a Barcelona.\nCom vàreu ser conscient del que va passar la vostra família?\nFa més d'una dècada era en una llibreria i em va cridar l'atenció un anunci amb el títol 'La Maternitat d' Elna', que era sobre el llançament d'un llibre d'Assumpta Montellà. De cop vaig pensar que jo era un nin d'Elna, ja que aquest és el nom del municipi que surt en els meus papers. Vaig llegir la història amb molt d'interès, em sonava com a tema de la família, com una de les desgràcies que es viuen en una guerra. No havia pensat mai que fos una qüestió que afectàs tanta gent i amb tanta d'importància. Parlant amb l'autora del llibre, vaig poder conèixer moltes més coses sobre aquesta història.\nUna història que us va afectar molt.\nI tant! Jo sabia que havia estat dur, però uns pares no donen detalls tan terribles a un nin petit. Conèixer i aprofundir en tot el que havia passat em va afectar molt, pensant el que varen haver de patir els meus pares.\n651x366 Frederic viu a Alaró des de fa més de 30 anys. / C. T. Frederic viu a Alaró des de fa més de 30 anys. / C. T.\nQuins records us queden de la vostra estada a França?\nPrincipalment són moments amargs. Record que els nins francesos m'escopien perquè era espanyol. La vida era difícil. Tot i això, vaig viure moments entranyables i que m'han marcat, com el nostre pas per la casa de Neus Català –supervivent del camp de concentració de Ravensbrück i col·laboradora antifranquista a París–. També record haver vist una quadrilla de maquis al bosc, on es podia trobar de tot. Quan vàrem deixar el camp, poc després del meu naixement, anàvem de poble en poble per França i havíem d'evitar els bombardejos alemanys i altres perills.\nHeu tornat a les platges on estaven els camps?\nFins al 2009 no vaig tenir valor per fer-ho. Vaig fer el viatge que la meva mare va iniciar la primavera de 1941. Vaig anar a Elna i després a la platja d'Argelès, set quilòmetres de camí. Una distància de pocs quilòmetres pot marcar la distància entre l'horror i l'esperança, entre la vida i la mort. Jo vaig sobreviure, però la meva mare havia perdut la meva germana uns anys abans. S'ha de tenir en compte que quan hi arribaren no tenien ni aigua corrent ni un lloc on fer les seves necessitats... es feia un clot a la platja i ja estava.\nQuè pensau quan veis notícies sobre la crisi de refugiats a Europa?\nQue sempre cometem els mateixos errors. Els europeus hem exhaurit Àfrica i els seus habitants no poden fer res més que fugir-ne, no tenen mitjans per viure. Fugint s'exposen a morir, però de vegades no tenen cap altra oportunitat. La immigració és un fet, tant se val si hi estàs a favor o en contra. El que s'ha de veure és si l'estat de benestar europeu pot ser una realitat o és fictici.\nEl món no canvia?\nSempre, en totes les èpoques, hi ha gent bona i gent dolenta. És cert que a Tolosa els nins francesos m'escopien perquè era espanyol, però també és cert que molta gent va donar feina al meu pare per poder sobreviure aquells anys tan difícils. O que un alemany de l'exèrcit nazi el va deixar escapar quan va saber que havia nascut el seu fill.


Borda - Casa Pascual | Epic Andorra\nÓs de Cívis\nTot l'any menys Maig i Novembre\nA 2150 metres d’alçada es troba un dels pobles amagats de Sant Julià, Os de Civís, fronterer amb Espanya. Arribar aquí és transportar-te a un paradís natural on tot el que t’envolta és pur i salvatge. Un lloc ideal per a practicar esports de 2 rodes, com fer rutes en bici per descobrir la zona andorrano-espanyola.\nA la borda Pascual sabem que viuràs un experiència única en un entorn màgic, on desconnectaràs de la rutina per re-connectar-te amb el teu interior mentre gaudeixes de les meravelloses vistes a la vall que t’ofereix aquest indret. Borda Pascual és un allotjament que encara manté les seves estances com la llenyera o el pastador, però que compta amb tot l’equipament necessari per a que la teva estança sigui com a casa. Hi ha alguna cosa millor que gaudir d’un vespre a la vora del foc?\nLes nostres bordes estan en paratges únics! Qualsevol dubte sobre aquest recorregut podeu contactar-nos i us el resoldrem.[AG1] [AG2] [AG3]\nCasa de poble. Accès a peu del pàrquing a la casa 5 minuts a peu. Treure lo de recorregut perque no n’hi ha\nGuia de montanya diplomat ½ dia + pícnic.\nCapacitat per celebracions (sense pernoctar): 6 persones.\nHabitacions: 1 habitació amb llit doble + 1 habitació amb 2 llits individuals + sofa llit doble.\nBanys: 1 bany amb dutxa.\nMenjador-sala d’estar: cuina-sala d’estar amb llar de foc.\nCobertura mòbil: espanyola.\nNeteja: el nostre equip s’encarrega de preparar la borda abans de la vostra arribada.\nCuina: cuina i forn elèctric, nevera, congelador, cafetera i productes de neteja.\nDurada: 1-6 dies.\nDisponibilitat: Tot l'any menys maig i novembre.\nCapacitat: Màx 6 persones\nChek in: a partir de les 18h00.\nPunt de trobada: a concretar al moment de la reserva\nAccés: a peu 5 minuts des del pàrquing del poble d'Ós de Civís.\nImportant/Accessibilitat: degut a la seva localització la borda no és accessible en cotxe, només es pot accedir a peu.\nLa Borda del Buno és una exclusiva borda andorrana situada a l’entrada del Parc Natural de la Vall de Sorteny (Ordino) i amb capacitat per a 6 persones.


El Dkv Joventut va derrotar de forma clara a L´Etosa Alancant de 20 punts de diferència - Badaweb Notícies\nEl Dkv Joventut va derrotar de forma clara a L´Etosa Alancant de 20 punts de diferència\nPublicada: 27.11.2006Secció: Esports\nLa penya va mostrar-se molt superior als alacantins apuntalant el joc en una gran defensa i en una ràpida transició. Els homes d’Aíto Garcia Reneses van prémer l’accelerador a mitjan del primer quart i van començar a agafar una avantatge que es tornaria definitiva. Ara la penya se situa amb un balanç positiu de 6 victòries i quatre derrotes i es situa cinquè a la lliga ACB.\nPer altra banda, el Badalona s´ha entrenat aquest matí al camp del centenari, després de la victòria del passat dissabte al camp de L´Alacant.\nEls jugadors gaudiran demà de festa, per tornar a les sessions preparatòries dimecres. El proper partit de lliga serà diumenge a les 5 de la tarda al camp del centenari contra el Llevant B. A la finalització de la jornada, els escapulats s´han situat en vuitè lloc a la classificació, a només tres punts del segon classificat. De moment l´únic equip distanciat de la resta ,és el Terrassa, que ahir va guanyar al camp de la Grama, i es líder en solitari amb 31 punts.


Reunió en Picassent per acordar el reforç de la vigilància en el compliment de la normativa sanitària - El Meridiano de L'Horta\nL’alcaldessa de Picassent, Conxa Garcia, junt al regidor de Seguretat Ciutadana, Salvador Morató, s’han reunit amb els inspectors de la Policia Local per tal d’abordar la situació actual que viu el municipi degut a l’augment gradual dels contagis de Covid19.\nDurant la reunió s’ha acordat reforçar les tasques de conscienciació social i vigilància del compliment de la normativa sanitària en el carrer, com és l’ús obligatori de la mascareta i mantindre la distància social.\n“Estem en una fase en la que observem que la gent ha baixat un poc la guàrdia pel que fa al respecte de les normes. Això fa que que els casos de Covid19 vagen en augment. Amb l’objectiu de no tindre que prendre mesures més contundents, entre totes i tots, hem de col·laborar per garantir la màxima seguretat possible quan eixim al carrer i ens relacionem amb els demés”, afirma l’alcaldessa, Conxa Garcia.\nTags: picassent covid


Agtbaix.cat - El QuintoTapa Carxofa Prat 2016, amb tapa guanyadora i millor cambrer\nUs presentem els resultats de les votacions que s'han efectuat durant el QuintoTapa Carxofa Prat 2016.\nEls Tapaports Or es comptabilitzen per a escollir la Millor Tapa i el Millor Cambrer, optaràn pel premi d’un sopar per a dues persones al restaurant Sant Pau de Carme Ruscalleda. Els Tapaports Argent no es comptabilitzen, i participen en el sorteig d'un àpat per a quatre persones al restaurant de la Fàbrica Moritz.\nS'han donat casos de participants que no han indicat correctament ni la tapa ni el cambrer, o no han votat una o a cap de les dues categories, i ha estat impossible comptabilitzar aquests vots.\nTal com acostuma a succeir, alguns Tapaports tenien més d'un segell del mateix establiment. Aquests Tapaports s'han considerat vàlids a tots els efectes.\n1a Millor Tapa: Botixofa Botifarra farcida de Carxofa Prat sobre arepa de blat de moro\n2a Millor Tapa: Carxofa Prat a la catalana Carxofa Prat amb panses, pinyons i pernil\n3a Millor Tapa: Carxofa Prat & Bacallà Carxofa Prat farcida de brandada de bacallà amb salsa yakisoba\nAl millor servei els guanyadors són:\nMillor cambrer: Juan Cruz d'El Cortijo


Pensava que m'estimaves\nUBACH, Joan (Espock)\nEl món de la “delusió”, de la il.lusió o de l'engany, en relació a l’amor. El poema descriu l’amor fet d’aparences, no de “desig i voluntat”, que deia Salvador Oliva en relació a Nit de reis de Shakespeare. “Fèiem veure el sentiment” amb els contes de fades o cançons, aliment del desig. “Poc de cor i molta sang”, el que és evident, moltes relacions físiques i poc amor. No sap com s’ho feien per ser parella, ni com li ha costat ben poc d’oblidar. Aquest “pensava que m’estimaves” és ben ingenu. Com ingenus, innocents, són els que s’ho creuen tot. De totes maneres sempre és millor ser així, no saber adonar-se de la realitat, com un Don Quixot. Diu molt de la persona.\nPublicat per Helena Bonals a 8:34\nSí Helena, de vegades és millor veure la vida com ho feia el Quixot, ben lluny de la realitat, imaginant un món fet a la nostra mida.\nPerò sols de vegades, que la realitat és molt crua.\n11 d’octubre, 2009 10:12


Preparar el vehicle per a l´hivern, Motor, Diari de Girona\nPreparar el vehicle per a l´hivern\nRevisar el bon funcionament del cotxe davant les baixes temperatures pot allargar la vida de l'automòbil i, a més, aporta una conducció més segura en una època en què el risc d'accident és més alt a les carreteres catalanes\nDDG Amb l'arribada de l'hivern i les baixes temperatures, els vehicles poden patir alguna avaria major si no se'ls prepara per a aquest canvi meteorològic. El gel, la neu, la reducció de la visibilitat i les poques hores de llum poden influir en la conducció. Preparar el cotxe davant les baixes temperatures no només pot allargar la vida del vehicle sinó que també pot aportar una conducció més segura en una època en què el risc d'accident és més alt. A continuació s'exposen els aspectes més importants que cal tenir en compte:\nRevisar i canviar la bateria. A l'hivern és molt freqüent que les bateries que ja fa uns quants anys que estan instal·lades (entre 4 i 6 anys) es descarreguin de cop o perdin la seva capacitat de recuperar-se. Per aquest motiu s'aconsella substituir-la per no trobar-se que al matí el cotxe no arranca o li costa molt. També es recomana portar unes pinces per evitar la grua.\nRevisar els pneumàtics. Les rodes són l'element que entra en contacte directe amb el terra, el qual en aquesta època de l'any és molt canviant i inestable. Mantenir els pneumàtics en bon estat pot aportar seguretat al volant i pot evitar accidents.\nDuplica la distància de seguretat. Quan es condueix a l'hivern és probable que el camp de visió sobre la carretera es redueixi i que les condicions del ferm no siguin òptimes, i és necessari que el conductor sigui més previngut durant la seva conducció. Per evitar incidents amb altres vehicles s'ha de duplicar la distància de seguretat respecte al vehicle precedent. A més, cal revisar els frens per tenir una bona resposta en la frenada.\nComprovar el líquid anticongelant. Les temperatures són imprevisibles, de manera que l'aigua del radiador es pot glaçar, la qual cosa pot impedir que el motor arranqui. Tenir líquid anticongelant al dipòsit de l'aigua pot evitar aquest mal tràngol.\nPermetre que el motor s'escalfi a ralentí. Durant l'hivern tots els mecanismes dels cotxes pateixen, per aquest motiu en arrancar el cotxe al matí és preferible esperar uns minuts perquè el motor i els fluids principals (oli, líquid de direcció, frens) s'escalfin. En cas contrari, si es comença a circular amb el motor fred, pot danyar severament totes les peces mòbils del cotxe.\nPortar cadenes. Moltes vegades no es necessiten i fins i tot hi ha conductors que no les han fet servir mai, però no està de més portar un joc al maleter, perquè mai se sap quan poden ser necessàries.\nRecarregar l'aire condicionat. També cal tenir el circuit d'aire condicionat carregat de gas. L'aire condicionat és un aire sec i ajuda a evaporar el baf dels vidres del vehicle.\nAixecar els eixugaparabrises. Si sempre es té el cotxe al carrer, aixecar els eixugaparabrises tant del davant com del darrere és bo per evitar que la goma s'enganxi al vidre i es trenquin. També s'ha de comprovar que el líquid de l'eixugaparabrises pot aguantar temperatures sota zero, si no es congelarà i serà inservible.\nDisposar dels accessoris pertinents. S'aconsella que es porti al cotxe una paleta de plàstic per rascar el gel acumulat al vidre. Al mercat hi ha líquids que desgelen el gel al moment, però també fan malbé les gomes dels neteja parabrises.\nRevisar el sistema de calefacció. Un dels aspectes més important és comprovar el correcte funcionament de la calefacció. Els residus del líquid refrigerant-anticongelant s'acumulen amb el temps als radiadors, tan del motor com de la calefacció. El radiador del motor és molt gran i una mica de brutícia no afecta el seu correcte funcionament. Però el radiador de la calefacció és molt més petit i és molt fàcil que es bloquegi per culpa dels residus sòlids que floten en el circuit del refrigerant. És per això que s'ha de revisar el sistema.


maig de 2013 – Compromís Ondara\nEls membres de Compromís Ondara pensem que la política ha de ser una eina al servei de tots els veïns i totes les veïnes del poble. Per poder fer polítiques de profit cal que ens informem de primera mà de quines són les problemàtiques que pateixen els ondarencs i les ondarenques. No podem protestar només […]\nEntre aquestes dos imatges, sols han passat dos anys. Dos anys que les veïnes i veïns d’Ondara, hem patit les molèsties de tindre que aguantar reparacions cada dos per tres de la desfeta que han provocat les llambordes (adoquins). Maldecaps i reparacions que finalment han solucionat obligats per les circumstàncies. Però la qüestió que ens […]


Carnet A2 a Maià de Montcal - FOR VIA, Formació Viària\nCarnet A2 a Maià de Montcal\nDescobreix que facil és treure't el Carnet A2 a Maià de Montcal amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet A2 a Maià de Montcal\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet A2 a Maià de Montcal? FOR VIA Formació Viària és la teva autoescola de confiança.


L’ALQUERIA DE LA COMTESSA PREPARADA PER A ACTUAR ENFRONT D'UNA EMERGÈNCIA - Diari Serpis\nL’ALQUERIA DE LA COMTESSA PREPARADA PER A ACTUAR ENFRONT D’UNA EMERGÈNCIA\n– L’Ajuntament de l’Alqueria de la Comtessa aprova el Pla d’actuació enfront de risc sísmic i revisa el Pla territorial municipal front a emergències\nL’ajuntament de l’Alqueria de la Comtessa ha aprovat un Pla d’Actuació Municipal enfront del risc sísmic i la revisió del Pla Territorial Municipal front a emergències. Es finançarà gràcies a la subvenció concedida per l’Agència Valenciana de Seguretat i Resposta a les Emergències, entitat dependent de la Generalitat Valenciana. Aquesta institució ha atorgat 5000 euros per a redactar el PAM i 1000 euros per a la revisió del PTM.\nInteligencia Climática S.L ha sigut l’empresa adjudicada per a elaborar aquests documents, que permetran al municipi organitzar els recursos propis i aquells que es puguen mobilitzar d’altres administracions en cas de patir alguna emergència i establir els procediments a seguir per a minimitzar els possibles danys. Tenen com a objectiu la màxima protecció per a les persones, el medi ambient i els béns, que puguen resultar afectats en qualsevol situació d’emergència, establint per tant una estructura d’organització jeràrquica i funcional de mitjans i recursos, tant públics com privats en el municipi, per fer front a situacions de risc o emergència greu.\nÉs obligatori tindre aquests plans, ja que el municipi es troba en un lloc amb risc sísmic en el mapa. “Cal estar preparats per a reaccionar ràpidament i millor a les decisions que cal prendre en cas que es produïsca alguna emergència que pose en risc la seguretat dels residents al municipi” ha dit l’alcalde de l’Alqueria de la Comtessa, Voro Femenía.\nArticle anteriorLiduvina Gil: “Amb un senzill test podem curar el càncer de còlon, el segon més mortal”\nArticle següentOliva acull el IV Encontre Nacional de Trauma 2022 i el XIII Encontre Intern d’Excarceració